title: Toteemi ja tabu

text: Teoksessa esitettyihin hypoteeseihin on suhtauduttu pääasiallisesti kielteisesti, mutta ranskalainen teoreettinen antropologi René Girard on nähnyt sen tulevan virheistään huolimatta jossain määrin oikeaanosuva ja katsonut sen tulevan lähelle omassa Väkivalta ja pyhä -teoksessaan esittelemäänsä ja puolustamaansa näkemystä.


title: Toteemi ja tabu

text: "Toteemi ja tabu" julkaistiin Mirja Rutasen suomennoksena vuonna 1989. Suomennoksen alkusanat on kirjoittanut Antti Eskola.


title: Mario Mattòli

text: Mario Mattòli (30. marraskuuta 1898 Tolentino – 26. helmikuuta 1980 Rooma) oli italialainen elokuvaohjaaja ja käsikirjoittaja, joka teki uransa aikana lähes 90 viihde-elokuvaa.


title: Mario Mattòli

text: Mattòli valmistui juristiksi ja työskenteli teatterin lakimiehenä. Vuonna 1927 hän perusti oman teatteriseurueen, jossa näytteli muun muassa nuori Vittorio De Sica. Mattòlin elokuvauran aloitti hänen ohjaamansa ja käsikirjoittamansa romanttinen komedia "Tempo massimo" vuonna 1934. Sen jälkeen hän ohjasi lukuisia komedioita ja melodraamoja, joista suosituin oli koomikko Erminio Macarion näyttelijänuran käynnistänyt "Imputato alzatevi" (”Syytetty nouskoon ylös”, 1939).


title: Mario Mattòli

text: Toisen maailmansodan jälkeen Mattòli ohjasi muun muassa 16 Totò-elokuvaa. 1960-luvun alussa hän teki koomikkopari Franco Franchin ja Ciccio Ingrassian debyyttielokuvan "Appuntamento a Ischia" (”Tapaaminen Ischiassa”, 1960) sekä koomisen peplumfilmin "Maciste contro Ercole nella valle dei guai" (1961). Mattòlin viimeinen ohjaustyö oli spagettiwesternparodia "Per qualche dollaro in meno" (”Vain muutama dollari vähemmän”, 1966).


title: Softbank

text: Softbank kabushikigaisha () on japanilainen tietoliikennealan yritys, joka tarjoaa matkapuhelin- ja internetpalveluita. 15. lokakuuta 2013 Softbank ja peliyhtiö GungHo ostivat suomalaisesta pelivalmistaja Supercellistä 51 % osuuden. Kauppahinnaksi ilmoitettiin noin 1,1 miljardia euroa. Sittemmin Softbank kasvatti omistusosuuttaan Supercellistä yli 73 prosentin ja siitä tuli ainoa yhtiön (henkilökunnan) ulkopuolinen omistaja.


title: Orange Is the New Black

text: Orange Is the New Black on Jenji Kohanin luoma yhdysvaltalainen komedia-draamasarja. Sen ensimmäinen tuotantokausi julkaistiin Netflixissä 11. heinäkuuta 2013, toinen 6. kesäkuuta 2014, kolmas 11. kesäkuuta 2015 ja neljäs 17. kesäkuuta 2016. Viides kausi ilmestyi 9. kesäkuuta 2017.


title: Orange Is the New Black

text: Sarjan päähenkilö Piper Chapman (Taylor Schilling) tuomitaan nuoruudenrötöksestä 15 kuukaudeksi naisten valtionvankilaan. Piper oli salakuljettanut huumerahoja entiselle tyttöystävälleen Alex Vauselle (Laura Prepon) kymmenen vuotta aiemmin. Nyt hän joutuu jättämään taakseen ihanan sulhasen ja kivan elämän.


title: Orange Is the New Black

text: Sarja perustuu Piper Kermanin samannimiseen kirjaan vankilakokemuksistaan.


title: Orange Is the New Black

text: Sarjan ensimmäinen kausi sai 12 Emmy-ehdokkuutta.


title: Orange Is the New Black

text: Sarjan kuudes kausi tuli Netflixiin 27. heinäkuuta 2018.


title: Seututie 697

text: Seututie 697 on Seinäjoen Veneskoskelta (vt 18) Kuortaneen Mäyryn, Alajärven Lehtimäen, sekä Soinin kautta Karstulaan (kt 58) johtava 101km pitkä seututie. Tie on luokkaansa nähden kauttaaltaan hyväkuntoinen, sujuva ja länsiosaltaan (Seinäjoki–Lehtimäki) hyvin suora. Tällä lähes puolet koko tiestä käsittävällä osuudella on kesäisin sadan kilometrin nopeusrajoitus, pois lukien Mäyryn kylä. Väli Lehtimäki–Soini uusittiin vuosituhannen vaihteessa, ja samalla kapea sekä hyvin mutkainen osuus jäi historiaan. Tien ainoat merkittävät taajamat ovat Soini ja Karstula itäisessä päätepisteessä. Soinista Karstulaan pitkähköt suorat vuorottelevat lyhyiden mutkaisempien osuuksien kanssa. Jyrkimmät mutkat löytyvät Karstulan Vahangan kylän kahta puolen ja aivan Karstulan taajaman tuntumasta. Tie tarjoaa melko nopean (talvisimmat kelit pois lukien) vaihtoehtoreitin Etelä-Pohjanmaan ja Keski-Suomen välillä.


title: Seututie 697

text: Liikennemäärät tiellä vaihtelevat melko paljon, välillä Veneskoski-Mäyry tie on varsin vilkas, 2500-2800 ajoneuvoa vuorokaudessa, ja Mäyrystä aina Soiniin saakka vielä 700-1200 ajoneuvoa. Soinista Karstulaan liikennettä on enää 200-900 ajoneuvoa vuorokaudessa, siten että tien vähäliikenteisin osuus sijoittuu maakuntien rajalle.


title: Seututie 697

text: Veneskoski – Mäyry – Lehtimäki – Soini – Karstula


title: Aarteiden kirja

text: Aarteiden kirja () on alun perin ruotsalaisen Natur & Kultur -kustantamon vuosina 1947–1958 julkaisema kymmenosainen lastenkirjasarja. Sarjan alkuperäiset kymmenen osaa on WSOY julkaissut myös suomeksi vuosina 1956–1960.


title: Aarteiden kirja

text: Aarteiden kirja on kokoomateos, joka sisältää useiden eri kirjailijoiden satuja, laulujen sanoja, runoja ja loruja, viimeiset viisi osaa myös runsaasti lapsentajuisessa muodossa esitettyä tietoa eri aloilta. Alkuperäisen sarjan viisi ensimmäistä osaa on tarkoitettu noin 3–8-vuotiaille, viisi viimeistä osaa noin 9–14-vuotiaille. Sarjaan lisättiin myöhemmin kolme osaa, joita ei ole suomennettu.


title: Aarteiden kirja

text: Alkuperäisen ruotsinkielisen kirjasarjan toimittivat pääasiassa Annie Löfstedt, Barbro Svinhufvud ja Roland Hentzel. Suomenkielisen laitoksen ensimmäisen osan toimitti Martti Haavio, muut osat Kirsi Kunnas. Sarjan eri osien kuvittajina ovat toimineet Jan Afzelius (1. ja 7. osa), Signe Aspelin (2. osa), Kaj Beckman (3. ja 4. osa), Mary Baker (5. osa), J. A. G. Acke (6. osa), Bengt Brattström (8. osa) ja Eva Alexandrova (9. ja 10. osa).


title: Aarteiden kirja

text: Ruotsissa kirjasarjasta on vuosina 1978–1987 ilmestynyt uusittu laitos nimellä "Min nya Skattkammare" sekä vuosina 1997–2006 uusi kirjasarja alkuperäisellä nimellä "Min Skattkammare" mutta sisällöltään alkuperäisesta täysin poikkeavana.Sarjan suomentamattomat jatko-osat ovat:


title: UG/OD

text: UG/OD on rap-artisti/tuottaja Huge L:n ja rap-artisti Moden muodostama rap-kaksikko.


title: UG/OD

text: Huge L ja Mode ovat julkaisseet lukuisia yhteisjulkaisuja, mutta ensimmäinen "UG/OD" -nimellä julkaistu julkaisu "Vain promootiokäyttöön" julkaistiin 21. lokakuuta 2011. Albumi nousi Suomen virallisen albumilistan 41. sijalle. Sen kappaleista "TBA", "R.O.T.S.I", "UG/OD" ja "Talla pohjas" on julkaistu musiikkivideot. Toinen "UG/OD" -nimellä julkaistu albumi "Fatta platta" julkaistiin Monsp Recordsin kautta 23. toukokuuta 2012. Se ylsi 19. Suomen virallisella albumilistalla.


title: David Simon

text: David Simon (s. 1960, Washington D.C.) on yhdysvaltalainen kirjailija, journalisti, televisiokäsikirjoittaja ja -tuottaja. Hän työskenteli "Baltimore Sun" -lehdessä 12 vuotta ja kirjoitti romaanit "Homicide: A Year on the Killing Streets" (1991) ja "The Corner: A Year in the Life of an Inner-City Neighborhood" (1997). Molemmista on tehty televisiosarjat: "Homicide: Life on the Street" (1993–99) ja "The Corner" (2000). Simon tunnetaan kuitenkin parhaiten televisiosarjan "Langalla" (2002–2008) tekijänä. Simon on myös tehnyt televisiosarjat "Treme" (2010-2013), "The Deuce" (2017- ), sekä minisarjan "Show Me a Hero" (2015).


title: Akademiska Damkören Lyran

text: Akademiska Damkören Lyran (Lyran) on Helsingin yliopiston naiskuoro, joka on perustettu vuonna 1946. Kuorossa on noin 60 laulajaa, joista suurin osa on pääkaupunkiseudun korkeakoulujen opiskelijoita. Vuodesta 2009 Lyrania johtaa Jutta Seppinen.


title: Akademiska Damkören Lyran

text: Lyranin toimintaan kuuluu niin omat konsertit kuin yhteistyöt eri muusikoiden, kuorojen ja orkestereiden kanssa. Jutta Seppisen johdon alla konserteista on tullut koseptimaisempia, vahvasti tiettyyn teemaan sidottuja kokonaisuuksia, joissa voi kuulla niin argentiinalaista tangoa kuin pohjoismaista minimalismia. Perinteiset Akademiska Sångföreningenin kanssa pidettävät joulukonsertit keräävät vuosittain noin 2000 kuulijaa. Lyran matkustaa säännöllisesti, ja on konsertoinnut muun muassa Belgiassa, Argentiinassa, Irlannissa, Yhdysvalloissa ja Australiassa.


title: Junat ja naiset

text: Junat ja naiset on Jenni Vartiaisen kappale, joka julkaistiin singlenä 16. elokuuta 2013. Kappaleen on sanoittanut Mariska. Kappale on Vartiaisen kolmannen, 4. lokakuuta 2013 julkaistun, "Terra"-studioalbumin ensimmäinen single. Kappaletta soitettiin suomalaisilla radiokanavilla viikon aikana yli 480 kertaa.


title: Junat ja naiset

text: Kappaleen musiikkivideo julkaistiin singlen kanssa samana päivänä. Video kuvattiin Islannissa Pekka Haran ohjaamana.


title: Langtree Park

text: Langtree Park on St Helensissä sijaitseva rugby league -stadion, johon mahtuu enintään 18 000 ihmistä. Se on St Helens RLFC:n ja Liverpool F.C. Reservesin kotikenttä. Stadion avattiin vuonna 2011. Stadionin ensimmäinen rugby league -ottelu käytiin 20. tammikuuta 2012. Ottelun osapuolet olivat St Helens RLFC ja Widnes Vikings ja ottelu päättyi St Helensin voittoon 42-24.


title: Jalkapallon I divisioonan kausi 1990

text: Jalkapallon I-divisioonan kausi 1990 oli Suomen jalkapallon toiseksi korkeimman sarjatason kausi. Kausi pelattiin 12 joukkueen kaksinkertaisena sarjana. Voittaja Porin Pallo-Toverit nousi suoraan Futisliigaan. Toiseksi sijoittunut Jaro nousi myös liigaan voitettuaan karsinnan liigapaikasta Kokkolan Pallo-Veikkojen kanssa. Kolme viimeistä joukkuetta putosivat suoraan II-divisioonaan. Kauden kokonaisyleisömäärä oli 78 220 katsojaa.Jaro nousi Futisliigaan yhteismaalein 5–2


title: Jalkapallon I divisioonan kausi 1990

text: 14 maalia


title: Jalkapallon I divisioonan kausi 1990

text: 12 maalia


title: Jalkapallon I divisioonan kausi 1990

text: 11 maalia


title: Jalkapallon I divisioonan kausi 1990

text: 9 maalia


title: Jalkapallon I divisioonan kausi 1990

text: 8 maalia


title: Jalkapallon I divisioonan kausi 1990

text: 7 maalia


title: Menatetrenoni

text: Menatetrenoni (myös nimellä MK-4) on yksi yhdeksästä K2-vitamiinin muodosta. Se on hemostaattinen eli verenvuotoa tyrehdyttävä vitamiini, jota käytetään muun muassa osteoporoosin aiheuttamien kipujen hoitoon. Menatetrenoni syntyy, kun K1-vitamiini muuttaa muotoaan elimistössä. Kudokset, joihin MK-4 vitamiinia kaikkein muodostuu eniten, voivat muuttaa jopa 90% kaikesta saamastaan K1-vitamiinista menatetrenoniksi. MK-4 on markkinoilla oleva apu osteoporoosiin jo Japanin markkinoilla.


title: Lovisa Stads Musikkapell

text: Lovisa Stads Musikkapell (Loviisan kaupungin soittokunta) on suomalainen soittokunta Loviisasta. Orkesteri saavutti 120 vuoden iän vuonna 2008.


title: Jormasjärvi

text: Jormasjärvi on Itä-Suomessa, Kainuun Sotkamossa sijaitseva järvi. Se kuuluu Oulujoen vesistöön ja laskee pohjoispäästään Jormasjokea Nuasjärven Jormaslahteen. Nuasjärvi laskee edelleen Oulunjärven ja Oulujoen kautta Perämereen. Kolmisoppi laskee Tuhkajokea pitkin Jormasjärveen.


title: Jormasjärvi

text: Jormasjärven pinta-ala on 20,5 neliökilometriä. Suurin syvyys 28 metriä ja keskisyvyys 5,8 metriä. Vesi on tummaa. Suurimmat saaret ovat Sääskinen ja Honkinen.


title: Jormasjärvi

text: Talvivaaran kaivos on pilannut Jormasjärven vettä.


title: Jakub Šrámek

text: Jakub Šrámek (s. 4. maaliskuuta 1993) on tšekkiläinen jääkiekkoilija, joka pelaa Extraliga-joukkue HC Litvínovissa. Hän laukoo oikealta.


title: Jakub Šrámek

text: Šrámek aloitti jääkiekon 3-vuotiaana HC Litvínovissa. Hän oli kaudella 2009–2010 joukkueen kolmanneksi paras pistemies tehoilla 18+20=38 ja jakoi Litvínovin sisäisen tehotilaston voiton Marek Švarcin kanssa lukemalla +16. Kaudella 2010–2011 Šrámek oli seuran U20-junioreiden toiseksi paras maalintekijä Jakub Matain kanssa. Hän vahvisti myös Litvínovin U18-joukkuetta kevään 2011 pudotuspeleissä, joissa Šrámek jakoi joukkueen sisäisen pistepörssin voiton Jakub Procházkan kanssa tehoilla 3+4=7.


title: Jakub Šrámek

text: Kaudella 2011–2012 Šrámek oli tehoilla 27+26=53 Litvínovin U20-joukkueen paras pistemies ja syöttäjä sekä jakoi joukkueen sisäisen maalipörssin voiton Pavol Smolkan kanssa. Hän sijoittui koko NOEN Extraliga U20:n pistepörssissä toiseksi edellään vain Georg Mavrojanidis. Šrámek jakoi Smolkan kanssa sarjan maalipörssin kolmannen sijan. Hän voitti myös Litvínovin sisäisen tehopörssin lukemalla +30. Šrámek debytoi kauden aikana myös Extraligassa, jossa hän sai tililleen seitsemän runkosarja- ja kaksi karsintasarjan ottelua jääden niissä ilman tehopisteitä.


title: Jakub Šrámek

text: Kauden 2012–2013 Šrámek aloitti yhdysvaltalaisen juniorisarja WSHL:n Long Beach Bombersissa. Marraskuussa 2012 hän palasi kuitenkin kasvattajaseuraansa Litvínoviin, jonka U20-joukkueen kapteenina Šrámek toimi. Hän oli tehoilla 15+25=40 joukkueen paras syöttäjä sekä toiseksi paras pistemies ja maalintekijä Pavel Písaříkin jälkeen. Šrámek ei pelannut kauden aikana Litvínovin Extraliga-joukkueessa, mutta hän pelasi miesten pelejä muutaman ottelun 1. Národní Hokejová Ligan HC Mostissa sekä 2. Národní Hokejová Ligan HC Draci Bílinassa.


title: Jakub Šrámek

text: Šrámek siirtyi kaudeksi 2013–2014 Suomeen ja Mestis-joukkue Jokipoikiin. Hän oli joukkueen kolmanneksi paras pistemies tehoilla 14+14=28 ja jakoi kevään 2014 pudotuspeleissä Jokipoikien sisäisen tehotilaston voiton Jarkko Immosen ja Otto Karvisen kanssa lukemalla +1. Kaudeksi 2014–2015 Šrámek palasi HC Litvínoviin, jossa hänen ensimmäinen kokonainen Extraliga-kautensa toi 47 runkosarja- ja yhdessä playoff-ottelussa tehot 8+4=12. Šrámek voitti kauden päätteeksi Tšekin-mestaruuden.


title: Jakub Šrámek

text: Šrámek on pelannut seitsemän nuorten ja 11 poikien maaottelua.


title: Lappböle Hornkapell

text: Lappböle Hornkapell on suomalainen puhallinyhtye Kirkkonummelta. Yhtye on perustettu vuonna 1903 harrastajaorkesterina Pohjois-Kirkkonummella Lapinkylässä. Orkesterin historiaan kuuluu "kovan harjoituksen" aikoja, mutta myös paljon taukoja. Tiedetään, että orkesteri toimi vuosisadan alussa ja jonkin aikaa 1920-luvulla, jonka jälkeen vuonna 1963 orkesteri herätettiin uudelleen henkiin. Siitä asti orkesteri on soittanut kaikenlaista musiikkia joulumusiikeista ja hymneistä tanssi- ja viihdemusiikkiin.


title: Lappböle Hornkapell

text: Aikojen saatossa orkesteria ovat johtaneet Gustav Heiskanen, Erik Sikström, Veikko Gisselberg, Per-Olof Munck, Juha Määttänen, Moa Thors ja John Kotka. Moa Thorsin aikana Lappböle Hornkapell kasvoi puhallinorkesterista sinfoniseksi puhallinorkesteriksi. Nykyinen kapellimestari on syksyllä 2016 aloittanut Arttu Sipilä.


title: Lappböle Hornkapell

text: Lappböle Hornkapell esiintyy täysimittaisen puhallinorkesterikokoonpanon lisäksi pienemmällä seitsikko kokoonpanolla.


title: Too Much Johnson

text: Too Much Johnson on Orson Wellesin vuonna 1938 ohjaama mykkäelokuva.


title: Too Much Johnson

text: Herkästi syttyvälle nitraattifilmille kuvatun elokuvan luultiin hävinneen ikuisiksi ajoiksi Wellesin kodissa vuonna 1970 sattuneessa tulipalossa, mutta siitä löytyi kopio vuonna 2013 varastosta Pordenonen kaupungissa Italiasta. Se entistetään ja esitetään yleisölle Italiassa Giornate del Cinema Muton mykkäfilmifestivaalilla Pordenonessa lokakuussa 2013. Sen jälkeen se on tarkoitus esittää Yhdysvalloissa New Yorkissa, ja jos rahoitus saadaan kuntoon, se on nähtävissä internetissä.


title: Too Much Johnson

text: Elokuva oli tarkoitettu William Gilletten kirjoittaman, Wellesin teatteriseurueen esittämän 1800-luvulle sijoittuvan kolmiosaisen farssinäytelmän "Too Much Johnson" esityksen esinäytöksiksi, mutta Welles ei tehnyt elokuvaa valmiiksi syistä, joiksi on arvailtu esimerkiksi näyttelijöiden vaatimat lisäkorvaukset. Ilman elokuvaa näytelmän esitys lässähti, eikä sitä viety Broadwaylle kuten oli ollut tarkoitus.


title: Too Much Johnson

text: Näyttelijöissä oli teatteriseurueen näyttelijöitä: Joseph Cotten, Arlene Francis, Howard Smith, Edgar Barrier, Mary Wickes ja Wellesin tuolloinen vaimo Virginia Nicholson taiteilijanimellä Anna Stafford. Pienessä roolissa nimettömänä avustajana elokuvassa on tiettävästi Judith Tuvim, joka myöhemmin tunnetaan nimellä Judy Holliday.


title: Too Much Johnson

text: "Too Much Johnson" oli Wellesin toinen elokuva. Ensimmäinen oli lyhytelokuva "Hearts of Age", jonka hän teki 1934 koulussa ystävänsä William Vancen kanssa.


title: Palloliiton ja Työväen Urheiluliiton yhteistoiminta

text: Suomen palloilun yhteistoimintavaliokunta (SPYV) (myös yhteistyövaliokunta) perustettiin 1940-luvulla edistämään palloliiton ja TUL:n jalka- ja jääpalloseurojen välistä yhteistoimintaa. TUL:n perustamisen jälkeen 1919 yhteistoiminta oli ollut käytännössä olematonta ja liitot järjestivätkin tahoillaan omat mestaruuskilpailunsa ja -sarjansa.


text: TUL perustettiin 26. tammikuuta 1919 sisällissodan jälkimainingeissa. Jalkapalloseuroja ei liitossa vielä keväällä 1919 juurikaan ollut, niinpä Helsingin Kullervo sai Palloliiton kanssa sovittua pelaamisesta SPL:n sarjoissa TUL-jäsenyydestä huolimatta. Elokuussa 1919 TUL:n ensimmäinen liittokokous kuitenkin kielsi kaiken yhteistoiminnan, jonka seurauksena jalkapallo otettiin myös TUL:n ohjelmaan. Palloliiton aloitteesta SVUL ja sen erikoisliitot tekivät 1926 TUL:lle esityksen yhteistyöstä, mutta TUL ei silloin suostunut neuvotteluihin kaikkien liittojen kanssa. Jalkapallossa sentään saatiin sovituksi Ruotsi -otteluista peräkkäisinä päivinä.


text: Keväällä 1939 SPL ryhtyi neuvottelemaan TUL:n kanssa yhteistoiminnasta. Ensimmäinen yhteistoimintasopimus allekirjoitettiin 8. toukokuuta. Sopimuksessa liitot sitoutuivat kunnioittamaan toistensa itsemääräämisoikeutta. Itse yhteistoiminta käsitti käytännössä maajoukkuevalinnat ja tähtäimessä ennen kaikkea Helsingin olympiakisojen 1940 jalkapalloturnaus. 29. elokuuta 1939 pelattiin ensimmäinen liitto-ottelu SPL-TUL Helsingissä SPL:n voittaessa 1-0. B joukkueet kohtasvat Kotkassa jo kaksi päivää aiemmin ja siinäkin SPL peri voiton, 2-1. Myös SPL:n piirit pelasivat ns. piiriotteluja TUL:n vastaavia piirikuntia vastaan.


text: Huhtikuussa 1940 Helsingin olympiakisojen järjestämisestä oli luovuttava. SVUL, TUL ja Palloliitto päättivät jo toukokuussa järjestää yhteiset muistokisat talvisodassa kaatuneiden urheilijoiden kunniaksi. Kisoja kutsuttiin epävirallisesti "kotiolympialaisiksi" ja ne avattiin samana päivänä, 20.7.1940, jolloin olympiakisojen olisi pitänyt alkaa. Jalkapallossa käytiin kaksi ottelua: Kotkan Työväen Palloilijat hävisi Palloliiton mestarille TPS:lle 1–3 ja Kullervo HJK:lle 2–6.


text: Kesällä 1940 sopimusta muutettiin niin, että myös eri liittoon kuuluvien seurojen väliset ottelut tulivat mahdollisiksi. Vuonna 1940 pääsivät myös ensimmäistä kertaa TUL:n edustajat maajoukkueisiin. Elo- syyskuussa 1941 SPL järjesti yhdessä TUL:n kanssa ns. sotasarjan jalkapallossa. Kesällä 1942 ei liitto-otteluja saatu aikaiseksi, mutta SPL:n ja TUL:n nuorten mestarit sekä nuorten mestaruuskilpailussa toiseksi sijoittuneet joukkueet pelasivat keskenään ottelut. TUL ehdotti myös yhteistä kilpailua Suomen mestaruudesta ja neuvottelujen tuloksena ehdotettiin edustajakokoukselle TUL:n mukaantuloa mestaruus- ja Suomensarjaan kaudelle 1943-1944, joka sitten toteutuikin. Myös vuoden 1942 mestaruuskilpailuihin, jotka sotatilan johdosta järjestettiin cup-kilpailuna, lähetettiin kutsu TUL:n seuroille. Ainoastaan Helsingin Kullervo otti kutsun vastaan.


text: Mestaruussarjaa 1943-1944 ei saatu pelatuksi loppuun vuoden 1944 aikana. TUL:n joukkueet luopuivat sarjan viimeisistä otteluista kesällä 1945. Vuoden 1945 mestaruuskilpailujen osalta liitot sopivat cup-kilpailusta, johon kumpikin liitto haluamallaan tavalla karsien sai asettaa 32 joukkuetta. Yhteistyövaliokunnan ehdotus, jonka mukaan kumpikin liitto järjestää sarjatoimintansa täysin itsenäisesti, hyväksyttiin.


text: Vuoden 1945 lopussa TUL sanoi yhteistoimintasopimuksen irti, mutta se uusittiin 27.4.1946. Liitot asetettiin nyt tasavertaiseen asemaan maaotteluiden järjestämisessä ja yhteistoimintavaliokunnan puheenjohtajan valinnassa, kun nämä aiemmin olivat kuuluneet yksin SPL:lle. TUL tunnusti SPL:n yksinoikeuden edustaa Suomea FIFA:ssa. TUL:n maaottelupelaajat kuuluivat sen vuoksi muodollisesti SPL:oon tätä tarkoitusta varten erikseen perustetun seuran, Pallo –39:n kautta. Seuran nimi viittaa yhteistoiminnan alkamiseen vuonna 1939. Vuoden 1946 Suomen mestaruus ratkaistiin siten, että liittojen mestarit pelasivat kaksoisottelun ts. kerran kummankin kotikentällä. Koska voitot menivät tasan (maalieroa ei huomioitu) tarvittiin kolmas ottelu puolueettomalla kentällä mestaruuden ratkaisemiseksi. Vuoden 1947 kilpailuun Suomen mestaruudesta, jonka liitot järjestivät yhteisesti, kelpuutettiin kummankin liiton kaksi parasta joukkuetta. Jääpallossa otettiin käyttöön liiton mestareiden välinen SM-ottelu, jota käytäntöä jatkettiin aina vuoteen 1953 saakka. Yhteisissä SM-kilpailuissa TUL:n jääpallojoukkueet olivat käväisseet vuosina 1944 ja 1945.


text: Keväällä 1948 yhteistyö ulottui jo niin pitkälle, että sovittiin kesällä aloitettavasta yhteisestä 16 joukkueen mestaruussarjasta, johon kummankin liiton mestaruussarjajoukkueet (8+8) osallistuivat. Myös Suomensarjat yhdistyivät, uusi Suomensarja pelattiin kahdessa 16 joukkueen lohkossa, joissa molemmissa oli 8 joukkuetta kummastakin liitosta. Myös karsinnat seuraavan kauden Suomensarjaan liitot järjestivät yhdessä. Maakuntasarja ja TUL:n vastaava sarjataso, Liittosarja, jatkoivat edelleen liittokohtaisina sarjoina. Yhteiseen mestaruussarjaan suunniteltiin myös uudet mestaruusmitalit. Nuorten mestaruus ratkaistiin edelleen liittojen mestareiden välisessä kamppailussa, jonka lisäksi liittojen kakkoset kohtasivat ns. B liitto-ottelussa.


text: SPL ehdotti TUL:lle 24.9.1952 neuvotteluja yhteisen, kaikki jalkapalloseurat käsittävän liiton perustamiseksi. Taustalla vaikuttivat FIFAn säännöt, jotka määräävät, että kansallinen ja kansainvälinen jalkapalloilun kilpailutoiminta on hoidettava yhden liiton puitteissa. Neuvottelujen jatkuessa yhteistoimintasopimusta päätettiin jatkaa helmikuun loppuun 1953, ja 23. helmikuuta sopimusta jatkettiin vuoden loppuun. Siihen sisällytettiin kohta, jonka mukaan kaikki jalkapalloilun mestaruus-, Suomen- ja karsintasarjassa pelaavat seurat muodostavat yhteisen sarjapiirin, joka liittyy Suomen Palloliiton jäsenpiiriksi. TUL:sta eroamista ei edellytetty. Sarjapiiri perustettiin 12. toukokuuta ja sen mukana 21 TUL:n seuraa liittyi Palloliiton jäseniksi.


text: Toimintavuoden 1954 aikana kuljettiin yhteiseen liittoon pyrittäessä huomattava askel eteenpäin. Ahvenanmaan piiriä lukuun ottamatta, jossa TUL:lla ei ollut jalkapalloseuroja, pelattiin maan kaikissa muissa piireissä yhteiset piirisarjat jalkapalloilussa. Uuteen maakuntasarjaan kelpuutettiin kaikki SPL:n maakuntasarjan ja TUL:n Suursarjan joukkueet, sekä joukkueet jotka karsintojen kautta vuonna 1953 näihin nousivat tai niihin Suomensarjasta putosivat. Pois jätettiin kuitenkin TUL:n seurojen kakkosjoukkueet. Sarjaan kelpuutettiin kaikkiaan 104 joukkuetta. Kaikkien yhteisiin sarjoihin osallistuvien TUL-seurojen tuli liittyä jäseniksi Palloliittoon. Jääpallossa ei sen sijaan kaudella 1954 pelattu lainkaan TUL:n ja SPL:n yhteisiä otteluita.


text: Toimintavuoden 1955 aikana 107 TUL:n jäsenseuraa liittyi jäseneksi Palloliittoon.. TUL ratkaisi liittokohtaisen mestaruutensa sekä jää- että jalkapallossa viimeistä kertaa, joskin jalkapallon TUL:n mestaruuksista alettiin jälleen pelata vuonna 1973. Jääpallossa SM-sarja yhdistettiin siten, että TUL:n mestari Oulun Työväen Palloilijat sai paikan ylimääräisenä joukkueena SPL:n mestaruussarjaan, muut TUL:n mestaruussarjan joukkueet sijoitettiin Suomensarjaan. Käytännössä kaikki Suomen jää- ja jalkapalloilevat seurat toimivat nyt yhden ja saman liiton alaisuudessa. Virallisesti yhteinen jalka- ja jääpalloliitto aloitti toimintansa vuoden 1956 alussa. Vuoden 1956 aikana 79 TUL-seuraa liittyi Palloliiton jäseneksi.


title: Japaninbulbuli

text: Japaninbulbuli ("Hypsipetes amaurotis") on bulbulien heimoon kuuluva varpuslintu.


title: Japaninbulbuli

text: Japaninbulbulia tavataan Aasian itäosissa. Sen on kuvattu olevan paikallisesti yleinen Etelä-Koreassa ja yleinen Filippiineillä. Sen kannankehitys on nouseva, ja se on luokiteltu elinvoimaiseksi.


title: Prithviraj Kapoor

text: Prithviraj Kapoor (3. marraskuuta 1901 – 29. toukokuuta 1972) oli intialainen näyttelijä. Häntä pidetään uranuurtajana intialaisessa teatterissa ja hindinkielisessä elokuvateollisuudessa. Intian valtio palkitsi Kapoorin Padma Bhushan -palkinnolla vuonna 1969 ja Dadasaheb Phalke -palkinnolla vuonna 1971.


title: Prithviraj Kapoor

text: Prithviraj Kapoorin jälkeläiset ovat vaikuttaneet merkittävästi hindinkieliseen elokuvateollisuuteen. Hänen kolmesta pojastaan, Raj Kapoorista, Shammi Kapoorista ja Shashi Kapoorista, tuli näyttelijöitä ja elokuvantekijöitä. Monet näiden lapsista, kuten Randhir Kapoor, Rishi Kapoor, Rajiv Kapoor, Karan Kapoor, Kunal Kapoor ja Sanjana Kapoor, ovat työskennelleet elokuva-alalla joko näyttelijöinä tai elokuvantekijöinä. Randhirin tyttäret Karisma Kapoor ja Kareena Kapoor sekä Rishin poika Ranbir Kapoor ovat menestyneitä näyttelijöitä.


title: Kultasiipibulbuli

text: Kultasiipibulbuli ("Hemixos flavala") on bulbulien heimoon kuuluva varpuslintu.


title: Kultasiipibulbuli

text: Kultasiipibulbulia tavataan laajalla alueella Intian niemimaan pohjoisosissa ja Kaakkois-Aasiassa. Sen on kuvattu olevan pääasiassa harvinainen ja paikallinen, mutta paikallisesti yleinen Thaimaan pohjoisosissa, Laosissa ja Vietnamissa. Lajin levinneisyysalue on kuitenkin laaja ja kannankehitys vakaa, joten se on luokiteltu elinvoimaiseksi.


title: Hemixos castanonotus

text: Hemixos castanonotus on bulbulien heimoon kuuluva varpuslintu.


title: Hemixos castanonotus

text: Lajia tavataan Kiinassa, Hongkongissa ja Vietnamissa. Sen on kuvattu olevan usein yleinen. Kiinan kannaksi on arvioitu 10 000–100 000 pesivää paria. Lajin kannankehitys on nouseva, ja se on luokiteltu elinvoimaiseksi.


title: Komorienmustabulbuli

text: Komorienmustabulbuli ("Hypsipetes parvirostris") on bulbulien heimoon kuuluva varpuslintu.


title: Komorienmustabulbuli

text: Komorienmustabulbulia tavataan vain Iso-Komorin saarella Komoreilla. Se on suhteellisen yleinen, mutta populaatiotrendi on laskeva. Lisäksi laji elää melko rajatulla alueella, joten se on luokiteltu vaarantuneeksi.


title: Réunioninbulbuli

text: Réunioninbulbuli ("Hypsipetes borbonicus") eli aikaisemmalta nimeltään mauritiuksenbulbuli on bulbulien heimoon kuuluva varpuslintu.


title: Réunioninbulbuli

text: Réunioninbulbulia tavataan kotoperäisenä Réunionin saarella. Sen kannaksi on arvioitu 41 000 yksilöä, ja sen kannankehitys on runsastuva. Se on luokiteltu silmälläpidettäväksi.


title: Huume (albumi)

text: Huume on rap-duo Euro Crackin ensimmäinen kokopitkä albumi, joka julkaistiin Fullsteam Recordsin kautta 28. kesäkuuta 2013. Albumin kappaleesta ”Spacedout” julkaistiin musiikkivideo helmikuussa 2013, ja kappaleesta ”Douppiidouppaa” saman vuoden maaliskuussa. Toukokuussa julkaistiin albumin kolmantena näytekappaleena kappale ”Pojatonhuudeilla”, ja kolmas musiikkivideo julkaistiin kesäkuussa kappaleesta ”Kräkkäkränkkä”. Neljäs musiikkivideo julkaistiin joulukuussa 2013 kappaleesta ”Oleniinkuolet”.


title: Huume (albumi)

text: Albumi julkaistiin kaiken kaikkiaan viidessä eri formaatissa: CD:nä, vinyylinä, kasettina, muistitikkuna ja digitaalisena julkaisuna, ja nimeensä viitaten sen fyysiset julkaisumuodot julkaistiin minigrip-pussissa. "Huume" nousi ilmestyttyään Suomen virallisen albumilistan seitsemännelle sijalle ja vietti listalla kahdeksan viikkoa.


title: Huume (albumi)

text: Albumin kappale ”Mikskukaa” sisältää samplen Kari Tapiirin kappaleesta ”Miksi kukaan”.


title: Mustabulbuli

text: Mustabulbuli ("Hypsipetes madagascariensis") on bulbulien heimoon kuuluva varpuslintu.


title: Mustabulbuli

text: Mustabulbulia tavataan Komoreilla, Madagaskarissa, Mayottella ja Seychelleillä. Sitä on kuvattu yleisestä runsaslukuiseksi, ja sen kannankehitys on vakaa. Mustabulbuli on luokiteltu elinvoimaiseksi.


title: Punanokkabulbuli

text: Punanokkabulbuli ("Hypsipetes leucocephalus") on bulbulien heimoon kuuluva varpuslintu.


title: Punanokkabulbuli

text: Punanokkabulbulia tavataan laajalla alueella Intian niemimaalla ja Itä- ja Kaakkois-Aasiassa. Sitä on kuvattu melko yleisestä hyvin yleiseksi, ja sen kannankehitys on vakaa. Se on luokiteltu elinvoimaiseksi.


title: Kramppi (saari)

text: Kramppi () on entisessä Rymättylän kunnassa, nykyisen Naantalin kaupungin eteläosassa sijaitseva suurehko sisäsaariston saari. Se sijaitsee lounaisella Airistolla, joka ympäröi sitä itäpuolella ja etelässä. Krampin välittömässä läheisyydessä sen länsipuolella sijaitsee Aaslaluodon saari ja pohjoisessa Airismaan saari. Kramppi on säästynyt suurimmaksi osaksi kulttuurin vaikutuksilta ja saarella on monipuolisesti erilaisia elinympäristöjä ja runsaasti levinneisyydeltään eteläisiä lajeja. Saari on melkein kokonaan suojeltu Natura 2000 -alueena, luonnonsuojelualueena ja rantojensuojeluohjelmassa.


title: Kramppi (saari)

text: Kramppi kuuluu Airisto–Seilin valtakunnallisesti arvokkaaseen maisema-alueeseen.


title: Kramppi (saari)

text: Kramppi kuului vuoden 2009 loppuun saakka Rymättylän kuntaan, joka nykyään on osa Naantalin kaupunkia. Saari on yksi Naantalin eteläisimmistä, ja se sijaitsee Airiston merenselän eteläosissa lähellä Naantalin ja Paraisten kaupunkien rajaa. Kramppi kuuluu vuoden 1968 ja 1981 peruskarttojen mukaan Hangan kylään.


title: Kramppi (saari)

text: Kramppi on kallioinen saari, ja sen korkeimmat kohdat kohoavat yli 50 metriä merenpinnan yläpuolelle. Saaren suurin pituus on noin 2,9 kilometriä. Saarella on runsaasti avokalliota ja puusto on havupuuvaltaista. Kallionotkelmissa on myös soistumia. Pohjoisrannalla sijaitsee muutama hietikko ja niiden läheisyydessä kalliojyrkännettä. Saaren pohjoisosassa on kaksi nimettyä niemeä, Leppäniemi ja Vesi-Krampinniemi. Saaren keskikohdan poikki kulkee polku, joka yhdistää yksittäisen loma-asunnon itärannalla länsirannan Itä-Kramppi-nimiseen taloon. Talon piha-alueella on myös hieman peltoa. Kaikki muut rakennukset sijaitsevat Krampin lounaiskärjessä, jossa on parisenkymmentä loma-asuntoa. Kramppi ei ole pysyvästi asuttu saari. Vuoden 1968 peruskartassa talojen sijainti on sama, mutta lounaiskärjessä on vähemmän rakennuksia ja siellä on myös peltoa. Vuoden 1981 peruskartassa peltoa ei enää ole ja paikalla on nykyisiä rakennuksia.


title: Kramppi (saari)

text: Krampin länsipuolella on suurempi Aaslaluodon saari, ja etäisyys siihen on alle 100 metriä Krampinrauman salmessa. Krampinraumassa on myös Aaslan puolella Hangan yhteysaluslaituri, josta pääsee Seiliin ja Nauvon keskustaan M/S "Östern" -yhteysaluksella. Aaslaluodolta on maantieyhteys mantereelle. Länsipuolella Aaslaluodon ja Krampin välissä on muutamia pienempiä saaria, joista nimettyjä ovat Vapakari, Huhtluoto, Korkkisluoto, Lahdisluoto ja Makoluoto. Krampin pohjoispuolella sijaitsee suuri Airismaan saari. Siihen etäisyyttä on lähimmillään noin 850 metriä. Krampin länsipuolella on merenselkä Airisto, ja lähimmät pienet saaret ovat yli kahden kilometrin etäisyydellä. Myös saaren eteläpuoli on melko avointa ja lähimmät saaret ovat kaksi pientä Orisgrunden-nimistä saarta noin 900 metrin päässä Krampista. Aivan Krampissa kiinni olevia saaria ei ole, mutta saaren rantaviivalla on pohjoisrannalla muutama vedenpäällinen kivi ja etelärannalla muutama pieni luoto.


title: Kramppi (saari)

text: Krampin ja Orisgrundenien välistä kulkee Naantalin väylä, jonka syväys on 15,3 metriä. Sitä pitkin liikennöivät kaikki suuremmat alukset Turkuun ja Naantaliin. Väylä kulkee vain muutaman sadan metrin päässä Krampista. Krampin länsi- ja pohjoispuolella on 2,4 metrin syvyinen väylä, ja pohjoisrannalla on ankkuripaikka Kytiönperän lahdessa. Vuoden 1968 ja 1981 peruskartoissa laivaväylä on kulkusyvyydeltään 10 metriä ja veneväylä 2,1 metriä.


title: Kramppi (saari)

text: Krampin luonto on elinympäristöiltään monipuolinen, ja siellä on runsaasti levinneisyydeltään eteläisiä lajeja, minkä takia lähes koko saari on suojeltua.


title: Kramppi (saari)

text: Lähes koko Krampin saari on Natura 2000 -aluetta (noin 200 hehtaaria) yhdessä Aaslaluodon kanssa, ja se muodostaa 338 hehtaarin Natura-alueen Aasla-Kramppi FI0200038. Suurin osa Krampista ja koko itärannan vesialue kuuluu valtioneuvoston 20. joulukuuta 1990 hyväksymään rantojensuojeluohjelmaan. Kyseinen kohde on Pakinaisten-Seilin saaristo. Suurin osa Krampin saaresta on valtion omistamaa ja hankittu luonnonsuojelualueen perustamista varten. Valtio teki 3. kesäkuuta 2003 UPM Kymmene Oy:n kanssa vaihtokaupan jossa se sai haltuunsa 175 hehtaaria maata Krampista. 15. huhtikuuta 2014 Valtioneuvoston asetuksella perustettiin Krampin luonnonsuojelualue, jonka pinta ala on noin 233,7 hehtaaria. Luonnonsuojelualueeseen kuuluu lähes koko Kramppi, lukuun ottamatta rakennuksien ympäristöjä. Myös pohjoispuolen vesialuetta on mukana. Luonnonsuojelualueella on sallittu metsäkauriin- ja hirvenmetsästys 15.10.–31.12. välisenä aikana. Luonnonsuojelualue oli lausunnolla vuoden 2013 aikana, ja alun perin oli suunniteltu, että luonnonsuojelualueen pinta-alaksi tulisi 196 hehtaaria. Luonnonsuojelualueesta 187 hehtaaria kuuluisi Natura 2000 -alueeseen ja 168 hehtaria rantojensuojeluohjelmaan. Koko luonnonsuojelualue sijaitsisi maalla.


title: Kramppi (saari)

text: Natura 2000 -alueen linnusto on monipuolinen ja etenkin vesilintuja tavataan kohtalaisesti, mutta myös ruovikkolajisto on runsas ja alueen muuttoaikainen merkitys on huomattava. Krampin alueella pesii säännöllisesti huuhkaja.


title: Kramppi (saari)

text: Suomen sodan aikana 30. kesäkuuta 1808 käytiin Krampin taistelu, jossa ruotsalaiset hyökkäsivät Krampin lounaispuolella Hangan poukamassa ryhmittyneenä olleita venäläisiä vastaan. Ruotsalaisilla Hjelmstjernan johtamilla joukoilla oli 15 tykkipurtta, 4 maihinnoususluuppia ja 4 kaleeria. Venäläisillä luutnantti Mjakininin johtamalla osastolla oli 14 tykkipurtta ja 3 tykkijollaa. Ruotsalaiset menettivät yhden tykkipurren ja useita muita aluksia vahingoittui. Huono sää esti keskitetyn hyökkäyksen, ja lopulta ruotsalaiset vetäytyivät Seilin suuntaan.


title: Kramppi (saari)

text: Seuraavana päivänä ruotsalaiset ryhmittäytyivät Hangan selälle, mutta venäläiset pysyivät suojassa lahdella. 2. heinäkuuta ruotsalaiset hyökkäsivät uudestaan, mutta venäläiset pääsivät pakenemaan Krampin ja Aaslaluodon välistä salmea pitkin.


title: Kramppi (saari)

text: Krampin korkeimmalla kohdalla lounaisosan avokalliolla on kaksi kiviröykkiötä, jotka on ajoitettu pronssikauden aikaisiksi. Suurempi röykkiöistä on 10,8×5 metriä ja sen korkeus on 0,5 metriä. Röykkiö vaikuttaa ehjältä, ja sen laki on kupera. Pienempi röykkiö on kooltaan 8,8×7 metriä ja sen korkeus on 1,4 metriä. Röykkiö on soikeanmuotoinen, ja siitä on otettu kiviä pois. Krampin välittömässä läheisyydessä Krampinrauman pohjoispuolella Aaslaluodon Hangassa sijaitsee myös ryssänuuneja ja röykkiötä.


title: Kramppi (saari)

text: Saarella sijaitsee myös muita muinaisjäännöksiä, ryssänuunit krampinrauman rannalla saaren lounaisosassa. Alueella on ryssänuuneja sekä kaivaintoja noin 300 metrin matkalla. Krampin ryssänuunit mainittiin jo Juho Sjörosin vuoden 1887 kirjassa "Muinaismuistoja Mynämäen kihlakunnasta". Jenny Maria Tallgren teki 1901 ryssänuuneista selonteon Suomen muinaismuistoyhdistykselle. Pentti Koivunen tarkasti paikan vuonna 1967 ja kertoo siitä vuonna 1982 julkaistussa "Rymättylän historia I" -kirjassa. Krampin läheisyydessä on myös vanhoja hylkyjä ja Kramppi on vanha tunnettu ankkuripaikka.


title: Sevastopol (1911)

text: Sevastopol oli Venäjän keisarikunnan laivaston vuonna 1911 vesille laskettu Gangut-luokan taistelulaiva, joka nimettiin vuosina 1854–1855 käydyn Sevastopolin piirityksen mukaan.


title: Sevastopol (1911)

text: Keisari Nikolai II tilasi aluksen duuman vastustuksesta huolimatta vuoden 1908 lopulla Itämeren telakalta Pietarista, missä köli laskettiin 16. kesäkuuta 1909. Alus laskettiin vesille kaksi vuotta myöhemmin 27. kesäkuuta 1911 ja valmistui 17. marraskuuta 1914.


title: Sevastopol (1911)

text: Palvelukseen otettaessa alus liitettiin Helsinkiin sijoitettuun 1. taistelulaivaprikaatiin, jonka tehtävänä oli suojata pääkaupunkia estämällä kulku Porkkalankapeikosta.


title: Sevastopol (1911)

text:
Ensimmäisessä maailmansodassa "Sevastopol" suojasi Suomenlahtea saksalaisten hyökkäyksiltä ja avusti miinalaivoja yhdessä sisaralustensa kanssa. Alus oli Liepājan lähistöllä 27. elokuuta, mikä oli pisin purjehdus Suomenlahden ulkopuolelle sodan aikana. "Sevastopol" ajoi karille 10. syyskuuta, minkä seuraksena alus oli korjattavana kaksi kuukautta. Aluksella syttyi 17. lokakuuta ruutipalo, joka vaati kaksi kuolonuhria, useidan muiden saadessa palovammoja. Aluksen miehistö osallistui Helmikuun vallankumoukseen liittyen bolševikkien puolelle. Brest-Litovskin rauhansopimuksen mukaan Venäjän oli evakuoitava joukkonsa Helsingistä maaliskuussa 1918 tai internoitava aluksensa itsenäiseen Suomeen. "Sevastopol" ja sen sisaralukset lähtivät Helsingistä 12. maaliskuuta ja saapuivat Kronstadtiin viisi päivää myöhemmin. Aluksen miehistö osallistui Kronstadtin kapinaan maaliskuussa 1921 kärsien tappion, minkä jälkeen se uudelleennimettiin 31. maaliskuuta 1921 "Parižskaja Kommunaksi" Pariisin kommuunin mukaan. Alus siirrettiin 22. marraskuuta 1929 Mustanmeren laivastoon.
Toisessa maailmansodassa alus oli Sevastopolissa tukien tykeillään kaupungin puolustusta, kunnes se evakuoitiin Potiin 22. maaliskuuta 1942. "Parižskaja Kommuna"a ei uskallettu siirtää merelle saksalaisten upotettua lähes koko Mustanmeren laivaston lentokoneillaan. Alus palasi Sevastopoliin 5. marraskuuta 1944 saaden palkinnoksi toimistaan punalipun kunniamerkin 8. heinäkuuta 1945. Sodan jälkeen alus oli koululaivana 24. heinäkuuta 1954 alkaen. Alus hinattiin 17. helmikuuta 1956 romutettavaksi Kasmyshin Batiin.


title: Intiaani (albumi)

text: Intiaani on helsinkiläisen laulaja-lauluntekijä Kari Tapiirin 13. kesäkuuta 2012 julkaistu debyyttialbumi. Albumi julkaistiin Timmion Recordsin kautta, ja sen kappaleista "Maailmanpyörä", "Intiaani", "Symbioosi" ja "Olen ollut" on julkaistu musiikkivideot.


title: Suomen rugby union -maajoukkue

text: Suomen rugby union -maajoukkue on Suomen kansallinen Rugby union -joukkue. Se pelasi ensimmäisen ottelunsa vuonna 1982 Sveitsin maajoukkuetta vastaan. Suomi ei ole toistaiseksi ikinä selviytynyt rugby unionin arvokisoihin. Joukkueen päävalmentajana toimii uusi-seelantilainen Isaac Visser.


title: Suomen rugby union -maajoukkue

text: Elokuussa 2018 Suomi oli kansainvälisen rugbyliitto WR:n maailmanrankingissa seitsemänneksi viimeisenä eli 99. sijalla.


title: Suomen rugby union -maajoukkue

text:
Etupelaajat
Takapelaajat


title: 2-metyyli-2-butanoli

text: 2-metyyli-2-butanoli (2M2B) eli "tert"-amyyli alkoholi (TAA) eli amyleeni hydraatti on pentanolin isomeeri.


title: 2-metyyli-2-butanoli

text: 2M2B:tä on aiemmin käytetty lähinnä nukutusaineena. Sitä voidaan myös käyttää etanolin kaltaisena päihteenä, sillä se hillitsee ja rauhoittaa keskushermoston toimintaa toimimalla pääasiallisesti GABA reseptorin positiivisena (toimintaa tehostavana) allosteerisena säätelijänä aivan kuten etanolikin.


title: 2-metyyli-2-butanoli

text: 2M2B:tä syntyy muiden alkoholien tapaan viljan käymisen sivutuotteena, joten sitä löytyy kaikista alkoholijuomista. Sen lisäksi ainetta löytyy hyvin pieniä määriä myös mm. paistetusta pekonista, kassavasta (maniokista) ja rooibos-juomasta.


title: 2-metyyli-2-butanoli

text:
2M2B on polttavan makuinen ja paikallista ärsytystä aiheuttava väritön neste, joka haisee epämiellyttävältä. Hajua on verrattu paraldehydiin, jossa hieman kamferia. 25 °C ja/tai 1 atm oloissa (ellei toisin mainita) 2M2B:n taitekerroin lämpötilassa 20 °C on 1.4052, leimahduspiste 19 °C, itsesyttymislämpötila 437 °C ja höyrynpaine 2.19 kPa.
Teollisesti 2M2B:tä valmistetaan liittämällä happokatalyyttiä käyttäen 2-metyyli-buteenin kaksoissidokseen vesimolekyyli, eli hydratoimalla 2-metyylibuteeni. Hydraatio tapahtuu siis Markovnikovin säännön mukaisesti.


title: 2-metyyli-2-butanoli

text: Likimain vuosien 1880–1950 välillä 2M2B:tä käytettiin nukutusaineena. Aluksi aine tunnettiin nimellä "amyleeni hydraatti". 1930-luvulla sitä sekoitettiin tribromoetanolin (TBE, CAS 75-80-9) kanssa tilavuussuhteessa 0.5:1 (2M2B:TBE) liuokseksi, jota markkinoitiin nimellä "Avertin". Liuosta käytettiin harvoin ainoana anestesia-aineena, sillä tuolloin oli saatavilla parempiakin aineita tähän tarkoitukseen. Avertin oli kauppanimi "Winthrop Laboratories" -yrityksen kehittämälle TBE:n ja 2M2B:n liuokselle, jonka valmistus on lopetettu. TBE:n käyttö ihmisten nukutusaineena loppui 1940-luvun lopulla hiljalleen kun TBE:n havaittiin olevan kloroformin tapaan maksalle haitallinen aine. Käyttö kuitenkin jatkui eläinlääketieteessä jonkin aikaa vielä tämänkin jälkeen. Nykyisin TBE-2M2B -liuosta käytetään eläinkokeissa hiirien ja rottien lyhytaikaiseen nukuttamiseen. 2M2B:tä sellaisenaan on nykyään lisäksi alettu käyttämään päihteenä.


title: 2-metyyli-2-butanoli

text: Nieltynä tai hengitettynä 2M2B:llä on rahoittavia, unettavia ja kouristuksia hillitseviä vaikutuksia. Lisäksi se saa aikaan hyvän olon tuntemuksen. Tajuttoman tilan aikaansaava annos 2M2B:tä on 2–4 grammaa nieltynä. Puhdasta etanolia vaaditaan yhtä syvään tajuttomuuteen nieltynä noin 100 g, eli 127 ml. 2M2B alkaa nieltynä vaikuttaa nopeasti, jopa 30 minuutin sisällä, ja se voi olla vaikutuksiltaan pitkäkestoinen (1–2 päivää).


title: 2-metyyli-2-butanoli

text: Yliannostuksesta voi seurata nopeasti tajunnan menetys, samanaikainen metabolinen ja respiratorinen asidoosi, suuri syketiheys, verenpaineen kohoaminen, pupillien supistuminen, kooma, hengityslama ja kuolema. Tiettävästi pienin kuolintapauksen aiheuttanut annos 2M2B:tä on ollut 30 ml. Hengityslamasta kärsivää yliannostuksen ottanutta voidaan pitää hengissä tekemällä intubaatio ja antamalla sitten tekohengitystä pumpuin.


title: 2-metyyli-2-butanoli

text: Rotissa 2M2B muuttuu aineenvaihdunnan glukuronidaation kautta 2-metyyli-2,3-butaanidioliksi (CAS 5396-58-7). Samaa tapahtuu todennäköisesti myös ihmisissä, vaikka vanhempien lähteiden mukaan 2M2B erittyy ihmisillä kehosta lähinnä muuttumattomana.


title: 2-metyyli-2-butanoli

text: 2M2B:n käyttöä ei voida havaita tavanomaisin etanolin tai muidenkaan päihteiden käytön osoittavin testein. Ainakin kahden päivän takainen 2M2B:n käyttö voidaan kuitenkin havaita veri- tai virtsanäytteestä kaasukromatografin ja massaspektrometrin yhdistelmällä.


title: 2-metyyli-2-butanoli

text: 2M2B on tertiäärinen alkoholi, minkä vuoksi sen OH-ryhmä ei ainakaan helposti hapetu aldehydiksi tai karboksyylihapoksi.


title: Golden Earring

text: Golden Earring on hollantilainen rockyhtye, joka perustettiin Haagissa vuonna 1961. Uransa aikana yhtyeellä on ollut lähes 30 top ten -singleä Hollannin listalla ja vuosien varrella yhtye on tuottanut 25 studioalbumia. Nykyiset jäsenet yhtyeessä ovat: Barry Hay (laulu, kitara, huilu ja saksofoni, vuodesta 1967), George Kooymans (laulu ja kitara; yhtyeen perustaja), Rinus Gerritsen (basso ja kosketinsoittimet, perustajajäsen) ja Cesar Zuiderwijk (rummut ja lyömäsoittimet, vuodesta 1970).


title: Golden Earring

text: Yhtye on saavuttanut maailmanlaajuista kuuluisuutta kansainvälisillä hiteillä: "Radar Love" vuonna 1973, "Twilight Zone" eli "When Bullet Hits Bone" vuonna 1982 ja "When Lady Smiles" vuonna 1984.


title: Kermit K. Beahan

text: Kermit K. Beahan (9. elokuuta 1918 Joplin, Missouri – 10. maaliskuuta 1989 Clear Lake City, Texas) oli yhdysvaltalainen kenraaliluutnantti. Hän pudotti Fat Man -atomipommin Nagasakiin. Tehtävä oli monin tavoin hankala suorittaa, sillä sen aikana tapahtui useita vaikeuttavia asioita. Siksi myös aluksi suunniteltu Kokura välttyi pommitukselta. Pommi osui n. 5 km ohitse suunnitellusta kohteestaan, joka oli asevälinetehdas.


title: Kermit K. Beahan

text: Kapteenin arvoisena Beahan osallistui "Silverplate-projektiin". Sinänsä erikoista lienee ollut se, että B-29-tyypin raskas pommituskone Great Artiste, nimettiin häntä mukaillen. Beahanin miehistö väitti tämän osuvan korkealta hyvin pieneen kohteeseen, josta juontui nimitys: ”Suuri taitaja” (). Kohteen koko vaihteli kurkkutynnyristä kolikkoon, lähteen mukaan.


title: Kermit K. Beahan

text:
Myöhemmässä haastattelussaan, jo tuolloin korkeampaan arvoon kohonneena: Beahan mainitsi toivovansa olleen kaikkein viimeinen sotilashenkilö, joka joutuu tuollaiseen tehtävään eli atomipommin pudotukseen.http://www.cddc.vt.edu/host/atomic/hiroshim/laurenc1.html (Luettu 21.9.2013)
http://www.nytimes.com/1989/03/11/obituaries/kermit-beahan-70-bombardier-on-plane-that-dropped-a-bomb.html
http://www.findagrave.com/cgi-bin/fg.cgi?page=gr&GRid=30493177


title: Joutsenon Kataja

text: Joutsenon Kataja (JoKa) on vuonna 1929 perustettu urheiluseura Lappeenrannan Joutsenon taajamasta. Sen naisten salibandyjoukkue nousi kaudeksi 2015–2016 Suomen korkeimmalle sarjatasolle Salibandyliigaan. Seuralla on toimintaa myös petankissa.


title: Joutsenon Kataja

text: Kataja on Suomen Työväen Urheiluliiton jäsenseura. Sen perustivat nimellä Työväen Voimistelu- ja Urheiluseura Kataja maltillisemmat sosialistit, jotka kokivat Joutsenon vanhimman urheiluseuran, vuonna 1909 perustetun Joutsenon Yrityksen äärivasemmistolaiseksi leimattuun Honkalahden työväenyhdistykseen kytkeytyneen toiminnan liian radikaaliksi. Yritys lakkautettiinkin vuonna 1930 kommunistilakien perusteella, ja Katajasta tuli merkittävä työläisurheiluseura. Seuran ensimmäinen puheenjohtaja vuosina 1929–1931 oli Väinö Muuri. Toinen aikalaisseura oli vuonna 1914 perustettu Joutsenon Kullervo, joka kuului Suomen Voimistelu- ja Urheiluliittoon.


title: Joutsenon Kataja

text: Kataja oli aikoinaan yleisseura, jossa harjoitettiin monipuolisesti urheilua. Seuran menneitä lajeja ovat hiihto, jalkapallo, jääpallo, kaukalopallo, lentopallo, luistelu, moottoriurheilu, nyrkkeily, paini, painonnosto, pesäpallo, pyöräily, pöytätennis, suunnistus, voimistelu ja yleisurheilu.


title: Joutsenon Kataja

text: Yksilölajeissa Kataja sai mainetta erityisesti painissa, yleisurheilussa ja nyrkkeilyssä. Painijat Eero Mielonen ja Kalle Pikkarainen edustivat Suomea Ruotsi-maaotteluissa, ja muita menestyneitä painijoita olivat Raimo Pöllänen, Tauno Gerdt, Olavi Tikkanen ja Teemu Hujanen. Yleisurheilijat Viljo Rantalainen, Hugo Hulke ja Valpas Korpela sekä nyrkkeilijät Matti Kostiainen, Jalo Gerd, Leo Tirronen ja Tuomas Kettunen saavuttivat menestystä TUL:n kilpailuissa. Uimari Ahti Mikkonen voitti SM-pronssia.


title: Joutsenon Kataja

text: Jalkapallossa Kataja pelasi 1960-luvulla maakuntasarjassa ja menestyi Kullervoa paremmin. Myöhemmin maajoukkueessakin pelannut Risto Puustinen aloitti jalkapalloilun Katajassa.


title: Joutsenon Kataja

text: Katajan nykyistä päälajia salibandyä seurassa on harjoitettu vuodesta 1991 alkaen, ja ensimmäiset viralliset ottelunsa Salibandyliiton sarjoissa seura pelasi vuonna 1992. Muun muassa maajoukkueissa pelanneet Aki Seppälä, Anni-Maija Seppänen ja Inka Lampinen ovat Katajan kasvatteja. Kataja on tehnyt yhteistyötä lappeenrantalaisen NST:n kanssa.


title: Joutsenon Kataja

text: Katajan naisten joukkue nousi kaudeksi 2013–2014 1. divisioonaan ja tyttöjen joukkue SM-sarjaan. Naisten joukkue sijoittui kaudella 2014–2015 1. divisioonan toiseksi ja pääsi liigakarsintoihin. Karsinnoissa se kukisti hämeenlinnalaisen Steelersin otteluvoitoin 3–1 ja nousi näin Salibandyliigaan kaudeksi 2015–2016.


title: Joutsenon Kataja

text: Katajan miesten joukkue pelasi vielä kaudella 2012–2013 2. divisioonassa.


title: Joutsenon Kataja

text: Katajan kotihalli salibandyssä on Joutsenon urheilukeskuksen vuonna 2009 valmistunut Joutsenohalli. Katajan liiganousun myötä tehtyjen muutosten jälkeen hallin yleisökapasiteetti salibandyotteluissa on noin 200.


title: Joutsenon Kataja

text: Seuralla oli aiemmin Joutsenon Saimaantiellä oma, entiseen liikekiinteistöön remontoitu harjoitushalli Kataja-halli. Se otettiin käyttöön joulukuussa 1997. Vuodesta 2014 alkaen kiinteistössä on toiminut käytettyjen tavaroiden kauppa ja kirpputori.


title: Joutsenon Kataja

text: Vanhan Kataja-hallin naapurissa sijaitsee Katajan seuratalo Kataja-tupa.


title: JoKa

text: JoKa tarkoittaa seuraavia asioita:


title: Englannin rugby union -maajoukkue

text: Englannin rugby union -maajoukkue on Englannin kansallinen Rugby union -joukkue. Se pelasi ensimmäisen kansainvälisen ottelunsa jo vuonna 1871. Kotiottelunsa Englanti pelaa Lontoossa sijaitsevalla Twickenham Stadiumilla.


title: Englannin rugby union -maajoukkue

text: Maailman parhaisiin rugbymaihin kuuluva Englanti voitti vuonna 2003 tähän asti ainoan maailmanmestaruutensa kukistettuaan finaalissa Australian 20–17. Loppuottelun häviävänä osapuolena joukkue on ollut vuosien 1991 ja 2007 kisoissa.


title: Englannin rugby union -maajoukkue

text: Englanti on voittanut Six Nations Championshipin mestaruuden 38 kertaa, sijoittunut toiseksi 31 kertaa ja kolmanneksi 19 kertaa (vuoteen 2015 mennessä).


title: Englannin rugby union -maajoukkue

text: Englanti oli lokakuussa 2015 kansainvälisen rugbyliitto IRB:n rankingissa kahdeksannella sijalla.


title: Tongan rugby union -maajoukkue

text: Tongan rugby union -maajoukkue, lempinimeltään `Ikale Tahi eli "Merikotkat", on Tongan kansallinen Rugby union -joukkue. Valtion pienestä koosta huolimatta joukkue on yksi lajin parhaista, ja lokakuussa 2015 se oli kansainvälisen rugbyliitto IRB:n maailmanrankingissa 13. sijalla. Rugby unionia pidetään myös Tongan kansallisurheilulajina.


title: Tongan rugby union -maajoukkue

text: Tonga on pelannut maailmanmestaruuskilpailuissa seitsemästi. Joukkue on jäänyt ainoastaan vuoden 1991 kisojen ulkopuolelle. Lopputurnauksessa Tonga ei kuitenkaan ole onnistunut kertaakaan etenemään lohkovaihetta pidemmälle. MM-kisoissa 2011 se voitti alkulohkon ottelussa Ranskan, joka saavutti lopulta hopeaa.


title: Tongan rugby union -maajoukkue

text: Tonga on sijoittunut World Rugby Pacific Nations Cupissa toiseksi 2011 sekä kolmanneksi 2012, 2013 ja 2015.


title: Tongan rugby union -maajoukkue

text: Joukkueen erityispiirre on kailao-sotatanssista muodostetun "sipi tau"n esittäminen ennen ottelun alkua.


title: Tongan rugby union -maajoukkue

text: Lähde: The-sports.org & Telegraph


title: Sameaolkiyökkönen

text: Sameaolkiyökkönen ("Mythimna impura") on erittäin yleinen ja runsaslukuinen keski- ja loppukesän yöperhoslaji.


title: Sameaolkiyökkönen

text: Sameaolkiyökkösen kanssa varsin samannäköisiä ovat muutamat "Mythimna"-suvun lajit, etenkin vaaleaolkiyökkönen ("Mythimna pallens") sekä ruoko-olkiyökkönen ("Mythimna straminea"), joskin sameaolkiyökkönen on näitä pienempi. Etusiivet ovat pituuteensa nähden leveähköt ja ulkoreunastaan tasaiset, joskin pyöreäkärkiset. Etusiipien pohjaväri on harmaankellertävä ja valkoiset siipisuonet antavat siivelle voimakkaasti juovikkaan ulkoasun. Ulompi poikkiviiru erottuu siivellä muutamana mustana pisteenä. Etusiiven alapinta on keskiosastaan laajalti mustahko. Takasiivet ovat jokseenkin tasaisen mustanharmaat, joskus ulkoreunasta vaaleammat, ja niitä reunustavat siipiripset ovat valkeat. Siipiväli 30–35 mm.


title: Sameaolkiyökkönen

text: Lajin levinneisyys ulottuu Pyreneiltä pohjoisen Keski-Euroopan ja Pohjois-Euroopan kautta Lähi-itään ja Keski-Aasian vuoristoihin ja Japaniin asti. Suomessa levinneisyysalue ulottuu etelästä likimain Kemi–Kajaani-linjalle. Perhoset lentävät yhtenä sukupolvena kesäkuun loppupuolelta elokuun lopulle huipun ollessa heinäkuun lopulla. Mahdollisesti joinakin vuosina toinen sukupolvi lentää elo-syyskuussa.


title: Sameaolkiyökkönen

text: Sameaolkiyökköstä tavataan etenkin avoimilla, kosteapohjaisilla paikoilla, kuten rantaniityillä, mutta myös kulttuuriympäristöissä ja se on yksilömäärältään usein runsaslukuinen. Perhoset lentävät yöllä ja tulevat valolle, satunnaisemmin syötille. Keskenkasvuinen toukka talvehtii.


title: Sameaolkiyökkönen

text: Toukka elää erilaisilla heinillä ja saroilla.


title: Vaaleaolkiyökkönen

text: Vaaleaolkiyökkönen ("Mythimna pallens") on melko yleinen keski- ja loppukesän yöperhoslaji.


title: Vaaleaolkiyökkönen

text: Vaaleaolkiyökkönen muistuttaa varsin paljon etenkin sameaolkiyökköstä ("Mythimna impura"), mutta on yleissävyltään sitä vaaleampi ja etusiivet ovat muodoltaan enemmän pitkänomaiset. Siipien pohjaväri on oljenkellertävä, usein hieman punertavankeltainen, ja valkoiset siipisuonet antavat siiville ohuen pitkittäisviirutuksen. Ulomman poikkiviirun kohdalla erottuu joskus harvoin muutama musta piste. Alapinnoiltaan etusiivet ovat lähes valkeat. Takasiivet ovat melko valkeat, mutta ulkoreunan tuntumasta usein mustakehnäiset. Siipiväli 30–38 mm.


title: Vaaleaolkiyökkönen

text: Levinneisyys ulottuu Euroopasta sen pohjoisimpia osia lukuun ottamatta Pohjois-Aasian poikki Venäjän kaukoitään. Suomessa sitä tavataan harvakseltaan ainakin Etelä-Lappiin saakka. Ensimmäinen sukupolvi lentää kesäkuun lopulta elokuun lopulle ja huomattavasti vähälukuisempi toinen sukupolvi joinakin vuosina elokuun lopulta lokakuun alkuun.


title: Vaaleaolkiyökkönen

text: Vaaleaolkiyökkönen viihtyy avoimilla ja kosteapohjaisilla paikoilla sekä kulttuuriympäristöissä ja muistuttaa sikäli elintavoiltaan sameaolkiyökköstä. Vaaleaolkiyökkönen on kuitenkin lukumäärältään selvästi sameaolkiyökköstä vähäisempi ja esiintymiseltään enemmän paikoittainen. Perhoset tulevat valolle, heikommin syötille. Toukka talvehtii keskenkasvuisena.


title: Vaaleaolkiyökkönen

text: Toukka elää erilaisilla heinillä.


title: Maja Keuc

text: Maja Keuc (s. 16. tammikuuta 1992, Maribor) on slovenialainen laulaja. Hän nousi julkisuuteen "Slovenija ima talent" -kykyjenetsintäkilpailusta, jossa sijoittui vuonna 2010 toiseksi.


title: Maja Keuc

text: Keuc on julkaissut kaksi studioalbumia.


title: Maja Keuc

text: Keuc edusti Sloveniaa vuoden 2011 Eurovision laulukilpailussa kappaleellaan ""No One"". Hän selvisi semifinaalista loppukilpailuun, jossa sijoittui lopulta 13. sijalle, 96 pisteellä.


title: Ruoko-olkiyökkönen

text: Ruoko-olkiyökkönen ("Mythimna straminea") on harvinaisehko rantaruovikoiden yöperhoslaji.


title: Ruoko-olkiyökkönen

text: Ruoko-olkiyökkönen muistuttaa väritykseltään ja kuvioinniltaan erityisen paljon sameaolkiyökköstä ("Mythimna impura") sekä vaaleaolkiyökköstä ("Mythimna pallens"). Etusiipien pohjaväri on kellertävän harmaa tai harmahtavan kellanpunainen ja etenkin siipisuonten ympärillä tasaisesti mustakehnäinen. Valkoiset siipisuonet antavat etusiiville pitkittäisjuovaisen kuvioinnin. Siiven keskiosa paksun valkoisen siipisuonen tuntumassa on värjäytynyt pitkittäissuunnassa voimakkaasti mustansävyiseksi. Ulomman poikkiviirun kohdalla siivessä on yleensä useita mustia pisteitä. Takasiivet ovat melko valkeat, mutta etenkin siipisuonten kohdalla on voimakkaasti mustaa väriä. Lisäksi hyväkuntoisilla perhosyksilöillä näkyy edestä päin katsottaessa pään takana kolme violetinsävyistä poikkijuovaa. Siipiväli 30–35 mm.


title: Ruoko-olkiyökkönen

text: Ruoko-olkiyökkösen levinneisyys ulottuu paikoittaisesti Keski-Euroopasta Uralille. Suomessa pohjoisimmat havainnot ovat suunnilleen Raahe–Lieksa-linjalta, mutta useimmat havainnot lajista keskittyvät Ahvenanmaalle, lounais- ja etelärannikoille sekä Keski- ja Itä-Suomen järviseuduille. Perhoset lentävät kesäkuun lopulta elokuun alkuun.


title: Ruoko-olkiyökkönen

text: Ruoko-olkiyökkösen elinympäristöjä ovat rantojen ruovikot, eikä sitä erityisemmin tavata niiden ulkopuolella. Perhosia houkuttavat sekä valo että syötit. Toukka piiloutuu päivisin ruokojen sisään ja talvehtii keskenkasvuisena.


title: Ruoko-olkiyökkönen

text: Toukan ravintokasveja ovat järviruoko ("Phragmites australis") sekä helvet ("Phalaris").


title: Arimaspi

text: Arimaspi on muinaiskreikkalaisissa kirjoituksissa esiintyvä taruolento. Pohjoisessa asuvat arimaspit ovat yksisilmäisiä ja viekkaita olentoja, jotka himoitsevat ja ryöstelevät griippien kultaa.


title: Tove Slotte

text: Tove Slotte (s. 1957) on suomalainen kuvittaja ja graafinen suunnittelija. Varsinaiselta koulutukseltaan hän on keraamikko.


title: Tove Slotte

text: Karjalohjalla asuva Slotte työskenteli Arabialla vuosina 1985–1990, jonka jälkeen hän on toiminut freelancerina. Slotten tunnetuimpia töitä ovat hänen Arabialle ja Iittalalle suunnittelemansa Muumi-aiheiset tuotteet. Hän on muun muassa suosittujen muumimukien kuvittaja.


title: Johann Struensee

text: Johann Friedrich Struensee (5. elokuuta 1737 Halle, Saksa – 28. huhtikuuta 1772 Kööpenhamina, Tanska) oli saksalainen Tanskan kuningas Kristian VII:n henkilääkäri, sijaishallitsija ja (salainen) kabinettiministeri sekä sosiaaliuudistaja ja kirjailija. Struensee toimi tammikuusta 1769 alkaen mielisairaan kuninkaan henkilääkärinä ja syksystä 1770 tammikuuhun 1772 hänellä oli erittäin suuri vaikutusvalta Tanskan politiikassa. Salaisena kabinettiministerinä hän käytännössä teki päätöksiä kuninkaan puolesta ja toteutti merkittäviä yhteiskunnallisia uudistuksia.


title: Johann Struensee

text: Kuudentoista kabinettiministeri-kuukauden aikana Struensee ehti laatia liki kaksi tuhatta edistyksellistä lakia sekä hyväksytti merkittäviä säästöjä valtion budjettiin. Uudistukset koskivat muun muassa kidutuksen, maaorjuuden ja orjakaupan kieltämistä, korruption kitkemistä, painovapautta sekä erityisesti köyhän kansanosan laajamittaista terveydenhuoltouudistusta. Säästöjä valtionhallintoon hän järjesteli muun muassa lakkauttamalla turhia virkoja ja kalliita rakennusprojekteja sekä määrättyjä valtion virkamiesten palkkoja ja veroja järkeistämällä.


title: Johann Struensee

text: Edellä mainitut uudistukset sekä hänen suhteensa Kristian VII:n vaimoon Karoliina Matildaan suututtivat kuitenkin monia vaikutusvaltaisia piirejä. Struenseen uudistusten tahti oli liian kova jopa niistä eniten hyötyneille. Hänet pidätettiin salaliitosta epäiltynä ja näytösoikeudenkäynnin jälkeen hänelle määrättiin kuolemanrangaistus. Hän kohtasi loppunsa mestauslavalla ja kuninkaan äitipuoli, leskikuningatar Juliana Maria kumosi pian valtaosan hänen ajamistaan uudistuksista. Struenseen teloitusta seurasi 30 000 ihmistä. Mestauksen jälkeen neljään osaan paloiteltu ruumis kiinnitettiin teilipyörään ja irti leikattu pää sekä teloituksen alussa katkaistu oikea käsi laitettiin seipäännokkaan.


title: Johann Struensee

text: Per Olov Enquistin romaani "Livläkarens besök" (1999) sai aiheensa erityisesti Struenseen elämän karusta lopusta.


title: Johann Struensee

text: Nikolaj Arcelin elokuva "En Kongelig Affære" käsittelee Struenseen elämää ja erityisesti hänen suhdettaan Karoliina Matildaan.


title: Mihail Pervuhin

text: Mihail Georgijevitš Pervuhin (; 14. lokakuuta 1904 Jurjuzan, Ufan kuvernementti, Venäjän keisarikunta – 22. heinäkuuta 1978 Moskova, Neuvostoliitto) oli neuvostoliittolainen poliitikko ja diplomaatti. Pervuhin toimi Neuvostoliiton varapääministerinä vuosina 1940–1944 ja 1950–1955, ensimmäisenä varapääministerinä vuosina 1955–1957 sekä Neuvostoliiton suurlähettiläänä Saksan demokraattisessa tasavallassa vuosina 1958–1962.


title: Mihail Pervuhin

text: Mihail Pervuhin allekirjoitti yhdessä Neuvostoliiton Helsingin-suurlähettilään Viktor Lebedevin sekä Suomen pääministerin Urho Kekkosen ja ulkoministeri Johannes Virolaisen kanssa Helsingissä 26. tammikuuta 1956 asiakirjan, jonka nojalla Neuvostoliitto palautti Porkkalan vuokra-alueen Suomelle.


title: Mihail Pervuhin

text: Pervuhin syntyi työläisperheeseen Uralilla ja liittyi kommunistipuolueeseen 15-vuotiaana. Hän opiskeli Moskovassa sähköinsinööriksi ja toimi pitkään voimalan johtajana, kunnes vuonna 1938 nimitettiin raskaan teollisuuden varaministeriksi, mistä hänen poliittinen uransa alkoi.


title: Kiosked

text: Kiosked Oy Ab on vuonna 2010 perustettu suomalainen verkkomainonnan alalla toimiva yritys. Sen pääkonttori ja tuotekehitys ovat Espoossa, ja toimipisteitä on Britanniassa, Yhdysvalloissa ja Singaporessa. Yrityksen liikevaihto oli vuonna 2012 nolla. Työntekijöitä on 50.


title: Kiosked

text: Kiosked on valittu yhdeksi Vuoden 2012 Hopeahuipuista ja Wired.co-lehdessä Vuoden startup -yritysten joukossa viikon starupiksi. Vuoden 2012 Grand Onessa se sai Grand Prix’n ja valittiin parhaaksi b-to-b-palveluksi. Sen toimitusjohtaja on Micke Paqvalén ja kehitysjohtaja Antti Pasila. Hallituksen puheenjohtaja on Tero Ojanperä, Vision + rahaston johtaja.


title: Kiosked

text: Kiosked on erikoistunut automaattiseen verkkomainontaan tuottamalla älykkään alustan kautta innovatiivisia mainosformaatteja, joka integroituvat julkaisijan sisältöön. Kioskedin teknologia tunnistaa sen kohdan sisällöstä mistä sivua katsova henkilö on kiinnostunut ja tarjoaa siihen relevantin mainossisällön.


title: Kiosked

text: Kioskedin alustan kautta mainostajat voivat parantaa digitaalisten kampanjoidensa tehokkuutta, ja julkaisijat saavat uuden ja nopean tulolähteen.


title: Hännilänsalmen riippusilta

text: Hännilänsalmen riippusilta Nelostiellä Viitasaarella oli Keiteleen ylittävä teräsrakenteinen riippusilta. Suomen maanteille rakennettiin 1960-luvulla kuusi riippusiltaa, joista Hännilänsalmen silta oli ensimmäinen. Sillan suunnitteli DI Heimo Paavola TVH:n siltaosastolta, silta valmistui 1962. Betonikantisen sillan pääjänne oli 125 metriä ja molemmat reunajänteet 20 metriä. Hännilänsalmen silta purettiin vuonna 2010.


title: Hännilänsalmen riippusilta

text: Ennen riippusillan valmistumista Hännilänsalmi oli ylitetty lossilla.


title: Hännilänsalmen riippusilta

text: Riippusilta tuli tiensä päähän 2000-luvun alussa. Raskaat ja leveät erikoiskuljetukset eivät voineet käyttää sitä. Silta korvattiin sen länsipuolelle rakennetulla teräsbetonisella ulokelaattapalkkisillalla, jonka kokonaispituus on 276 metriä. Se avattiin liikenteelle 12. lokakuuta 2009 ja vanha silta suljettiin.


title: Hännilänsalmen riippusilta

text: Riippusilta purettiin talven 2009–2010 aikana. Murskattu betonikansi käytettiin maanrakennukseen, ja teräsosat, yhteensä noin 140 tonnia, menivät uusiokäyttöön. Osa teräspalkeista voitiin käyttää pienempien siltojen rakenteisiin. Sillan penkereet purettiin ja maisemoitiin.


title: BeA-Group

text: Joh. Friedrich Behrens AG eli BeA-Group on saksalainen kiinnitystarvikkeiden valmistaja. Yhtiö on valmistanut mm. nauloja ja hakasia vuodesta 1910. Lisäksi yhtiö valmistaa naulaimia ja muita erilaisia kiinnitysalan tarvikkeita. Yrityksen toiminta on maailmanlaajuista. BeA:lla on vakituiset toimipisteet yli 30 maassa.


title: BeA-Group

text: Suomessa BeA:n maahantuoja on Kiinnike-Heinonen Oy, jonka toimipiste sijaitsee Kauhajoella Etelä-Pohjanmaalla.


title: Aino Siitonen

text: Aino Iida Inkeri Siitonen (s. 29. syyskuuta 1994) on suomalainen seiväshyppääjä. Hän edustaa Helsingin Kisa-Veikkoja ja häntä valmentaa Reijo Siitonen.


title: Aino Siitonen

text: Siitonen on voittanut hopeaa Vaasan Kalevan kisoissa 2013 tuloksella 400 cm, Porin Kalevan kisoissa 2015 uudella ennätyksellään 425 ja Oulussa 2016 tuloksella 410. Pronssia hän on voittanut Seinäjoen Kalevan kisoissa 2017 tuloksella 395. Sisäratojen SM-kilpailuissa Siitonen on saavuttanut pronssia vuosina 2013, 2014, 2016 ja 2018. 19-vuotiaiden Suomen-mestaruuden hän voitti ulko- ja sisäradoilla vuonna 2013 ja 22-vuotiaiden Suomen-mestaruuden ulkoradoilla vuonna 2015 ja sisäradoilla vuonna 2014 ja 2016. Suomi–Ruotsi-maaottelussa hän on kilpaillut vuosina 2013, 2014 ja 2015.


title: Luettelo Bahaman lentoyhtiöistä

text: Tämä on luettelo lentoyhtiöistä, jotka operoivat tai ovat operoineet Bahamalla.


title: Luettelo Barbadoksen lentoyhtiöistä

text: Tämä on luettelo lentoyhtiöistä, jotka operoivat tai ovat operoineet Barbadoksella.


title: William Koskelin

text: Karl William (K.W.) Koskelin (16. toukokuuta 1865 Saarijärvi – 12. syyskuuta 1957 Jyväskylän maalaiskunta) oli suomalainen agronomi, pankinjohtaja, kunnallisneuvos ja kansanedustaja.


title: William Koskelin

text: Koskelinin vanhemmat olivat nimismies Karl Konstantin Koskelin ja Aurora Stenbäck. Hän valmistui agronomiksi 1887.


title: William Koskelin

text: Koskelin toimi Tarvaalan maanviljelyskoulun opettajana Saarijärvellä 1889–1890 ja omisti Kirrin tilan Jyväskylän maalaiskunnassa 1890–1908. Hän oli Keski-Suomen maanviljelysseuran sihteerinä ja konsulenttina 1899–1919, Tampereen osakepankin Jyväskylän konttorin johtajana 1917–1922 ja Suomen maatalous-osakepankin Jyväskylän konttorin johtajana 1922–1936. Koskelin toimi lisäksi vt. lääninagronomina vuosina 1893 ja 1898 sekä Keski-Suomi-lehden maatalousosaston toimittajana 1901–1904. Koskelin sai kunnallisneuvoksen arvon 1922.


title: William Koskelin

text: Koskelin oli talonpoikaissäädyn edustajana mukana säätyvaltiopäivillä 1899–1906 ja hän oli myös talonpoikaissäädyn varapuhemiehenä vuosien 1905–1906 valtiopäivllä. Koskelin oli nuorsuomalaisen puolueen kansanedustajana 1907–1909 ja uudelleen 1910–1911 ja 1917 edustaen Vaasan läänin itäistä vaalipiiriä. Hän oli presidentin valitsijamiehenä vuoden 1925 presidentinvaaleissa.


title: William Koskelin

text: Koskelin toimi Jyväskylän maalaiskunnan kuntakokouksen ja kunnallislautakunnan esimiehenä sekä kunnanvaltuuston puheenjohtajana. Hän oli muun muassa Maatalousseurojen keskusliiton valtuuskunnan puheenjohtajana ja Keski-Suomen maanviljelysseuran esimiehenä.


title: William Koskelin

text: William Koskelin oli naimisissa 1898–1916 Agnes Fredrika Kahelinin (1874–1916) kanssa.


title: Torbjørn Falkanger

text: Torbjørn Getz Falkanger (8. lokakuuta 1927 Strinda – 16. heinäkuuta 2013 Trondheim) oli norjalainen mäkihyppääjä ja olympiamitalisti.


title: Torbjørn Falkanger

text: Falkanger saavutti normaalimäen olympiahopeaa kotikisoissaan Oslossa 1952 hävittyään vain toiselle norjalaiselle Arnfinn Bergmannille. Falkanger vannoi myös Oslon talviolympialaisten urheilijoiden valan. MM-kilpailuissa Falkanger sijoittui vuonna 1950 viidenneksi ja vuonna 1954 kuudenneksi. Vuonna 1952 hänet palkittiin Holmenkollen-mitalilla. Falkanger voitti 10. tammikuuta 1954 Moskovan mäkikilpailun. Seuraavana vuonna Holmenkollenin kisoissa hän oli kolmas. Falkenger oli myös vahva ehdokas vuoden 1956 olympiakisoihin, mutta hän loukkaantui vakavasti karsintakilpailussa ja päätti uransa.


title: Torbjørn Falkanger

text: Falkanger kuoli Trondheimissa 16. heinäkuuta 2013, 85-vuotiaana.


title: Virran silta

text: Virran silta on Heinola–Kouvola maantiellä Iitissä oleva teräsrakenteinen riippusilta. Silta on valmistunut vuonna 1964. Sen suunnitteli DI Heimo Paavola TVH:n siltaosastolta. Sillan pääjänne on 114 metriä.


title: Virran silta

text: Silta on osa nykyistä seututietä 362. Se ylittää Kymenlaakson Pyhäjärven ja Iitin Kirkkojärven välisen salmen.


title: Martintorni

text: Martintorni on Vantaan Martinlaaksossa sijaitseva 15-kerroksinen ja 56 metriä korkea tornitalo. Martintornin osoite on Kivivuorentie 4. Martintorni rakennettiin vuosina 2010–2012 Martinlaakson ostarin päälle ja se sijaitsee aivan Martinlaakson rautatieaseman ja Martinlaakson linja-autoaseman vieressä. Martintornin erikoisuus on 13. kerroksessa sijaitseva suuri kattoterassipiha, jossa sijaisevat myös taloyhtiön sauna- ja kerhohuonetilat. 15. kerros on teknisiä tiloja varten. Asuntoja rakennuksessa on 67.


title: Martintorni

text: Ennen Martintornin rakentamista paikalla sijaitsi Martinlaakson aseman liikekeskus, jonka purkaminen aloitettiin 1. kesäkuuta 2010. Martintornin rakentaminen alkoi heti Martinlaakson ostarin rakentamisen jälkeen ja tornitalo kohosi nopeasti ostarin päälle.


title: Maanjako-oikeus

text: Maanjako-oikeus () oli erityistuomioistuin, joka ensimmäisenä oikeusasteena tutki ja ratkaisi maanjakotoimituksista johtuvia riita-asioita ja valituksia. Suomessa maanjako-oikeudet toimivat vuosina (1766) 1775–1972. Niiden seuraajia ovat maaoikeudet.


title: Maanjako-oikeus

text: Suomen maanjako-oikeudet olivat peräisin Ruotsin vallan ajalta. Isojakoja alettiin suorittaa 1757 ja tällöin jakoriitaisuuksien sovitteleminen annettiin talousdeputaatiolle. Paikallisissa isojakoasetuksissa perustettiin 1766 maanjakosovinto-oikeus () Turun ja Porin lääniin sekä Uudenmaan ja Hämeen lääniin sekä Pohjanmaan lääniin. Pitäjän miehet saivat valita oikeuteen joko kolme tai viisi jäsentä, joista yhdestä tuli puheenjohtaja. Oikeus pyrki sovintoratkaisuun, mutta jos se ei onnistunut, annettiin riidasta tuomio, josta oli mahdollista valittaa suoraan kuninkaalle. Maanjako-oikeus ("ägodelningsrätt") perustettiin vuoden 1775 isojakoasetuksella. Oikeuksia perustettiin pitäjittäin isojakojen edistymisen tahdissa.


title: Maanjako-oikeus

text: Vuodesta 1816 lähtien maanjako-oikeuksia oli kahta tyyppiä. Toinen oli käytössä Viipurin lääniä lukuun ottamatta koko muussa Suomessa. Se oli tilapäinen tuomioistuin, jonka tuomiopiirinä oli pitäjä. Sen kokoonpanoon kuului puheenjohtaja ja kaksi hyvämaineista jäsentä. Puheenjohtajan tuli olla lainoppinut, tuomarin toimeen perehtynyt ja maataloutta hyvin tunteva henkilö. Maanjakotoimituksen kohteena olevan pitäjän maanomistajat valitsivat sekä puheenjohtajan että oikeuden jäsenet. Vuoden 1848 maanmittausohjesääntö määräsi, että joissakin tapauksissa lääninmaanmittarin tuli olla läsnä oikeuden istunnoissa.


title: Maanjako-oikeus

text: Viipurin lääniin asetettiin 12. heinäkuuta 1816 annetun asetuksen nojalla pysyvä maanjako-oikeus, jonka tuomiopiirinä oli koko lääni. Oikeuden kokoonpanoon kuului puheenjohtaja, kolme jäsentä ja vakinainen sihteeri. Vakinaista palkkaa saavan puheenjohtajan valitsi senaatti. Oikeuden pysyvä jäsen oli lääninmaanmittari ja pitäjän maanomistajat valitsivat oikeuden kaksi muuta jäsentä. Puheenjohtajalla ja lääninmaanmittarilla oli kummallakin yksi ääni ja kahdella jäsenellä yhteensä yksi ääni. Jakokunnan alueella kokoontuneen maanjako-oikeuden istunnossa tuli olla läsnä myös toimitusmaanmittarin. Maanjako-oikeuden ratkaisuihin saattoi hakea muutosta senaatin oikeusosastolle osoitetulla kirjallisella valituksella, joka oli jätettävä määräajassa läänin kuvernöörille.


title: Maanjako-oikeus

text: Maanjako-oikeuksista ja jakolaitoksesta annettiin asetukset 26. lokakuuta 1916. Vasta tällöin koko Suomeen tuli yhtenäinen maanjako-oikeusjärjestelmä. Suomi jaettiin kolmen maanjako-oikeuden kesken siten, että kussakin hovioikeuden piirissä oli yksi oikeus (Turun, Vaasan ja Viipurin maanjako-oikeudet). Oikeuden kokoonpanoon kuului puheenjohtaja ja kolme jäsentä. Yksi jäsen oli lääninmaanmittari ja kaksi tuomarinvalan vannonutta maanviljelijää. Kunnan tilalliset valitsivat kuntakokouksessa viideksi vuodeksi kerrallaan neljä jäsentä, joista oikeuden puheenjohtaja määräsi kaksi oikeuden jäseniksi. Maanjako-oikeuden tuomioon tyytymättömän oli mahdollista hakea muutosta suoraan korkeimmasta oikeudesta. Vuoteen 1932 saakka maanjako-oikeus ei ollut toimivaltainen kaupungeissa, vaan vastaavat tehtävät hoiti maistraatti. Viipurin maanjako-oikeuden nimi muutettiin 9. maaliskuuta 1945 Itä-Suomen maanjako-oikeudeksi. Pohjois-Suomen maanjako-oikeus aloitti toimintansa 1. maaliskuuta 1965.


title: Norbornadieeni

text: Norbornadieeni (CH) on bisyklisiin dieeneihin kuuluva hiilivety. Sitä voidaan pitää norbornaanin ja norborneenin tyydyttymättömänä johdannaisena. Norbornadieeniä käytetään orgaanisessa synteesissä ja ligandina organometallikemiassa.


title: Norbornadieeni

text: Norbornadieeniä valmistetaan syklopentadieenin ja etyynin välisellä Diels–Alder-reaktiolla.


title: Norbornadieeni

text: Norbornadieeni toisiintuu kvadrisyklaaniksi UV-säteilyn ja herkistimen, kuten asetofenonin tai katalyyttien kuten rodiumin tai palladiumin vaikutuksesta. Reaktio on Woodward–Hoffmann-sääntöjen mukaan kielletty, mutta tapahtuu säteilytyksen ja siirtymämetallikatalyytin vaikutuksesta. Reaktio on reversiibeli ja kvadrisyklaani hajoaa lämmityksen tai UV-säteilytyksen vaikutuksesta takaisin norbornadieeniksi.


title: Norbornadieeni

text: Norbornadieeni muodostaa organometalliyhdisteitä lukuisten siirtymämetallien kanssa. Se on ainoa alkeeni, joka muodostaa komplekseja sekä raudan, ja ruteniumin että raskaampien siirtymämetallien, kuten hopean, rodiumin, palladiumin ja platinan kanssa. Norbornadieeni voi muodostaa komplekseja, joko molemmilla π-sidoksillaan, jolloin kompleksien rakenne on analoginen 1,5-syklo-oktadieenikompleksien kanssa tai vain toisella π-sidoksistaan.


title: Norbornadieeni

text: Norbornadieenistä voidaan valmistaa muun muassa hyönteismyrkkyjä. Esimerkiksi reaktio heksakloorisyklopentadieenin kanssa muodostaa tuotteena aldriiniä. Se on myös diamantaanin ja sumaneenin synteesin lähtöaine. Norbornadieenin reaktio dikobolttioktakarbonyylikompleksin kanssa johti Pauson–Khand-reaktion kehittämiseen.


title: Juho Pyy

text: Pyyn vanhemmat olivat muonamies Johan Pyy ja Marja Kurri.


title: Juho Pyy

text: Pyy työskenteli renkinä ja kuskipoikana 1897-1901 ja oli sitten työssä naulatehtaassa vuoteen 1913 saakka. Tämän jälkeen hän oli asutustilallisena ja pienviljelijänä Viipurin maalaiskunnassa vuosina 1913-1939. Pyy toimi lisäksi Viipurin maalaiskunnassa Suurperon asutusalueen yhteismetsähallinnon kirjanpitäjänä ja oli puutavaramyyntien järjestäjänä noin 20 vuoden ajan sekä Viipurin maalaiskunnan asutusneuvojana 8 vuoden ajan. Pyy oli vangittuna poliittisista syistä Suomen sisällissodan jälkeen 1918. Pyy sai taloustirehtöörin arvon 1951.


title: Juho Pyy

text: Pyy oli sosialidemokraattisen puolueen kansanedustajana 1930–1933 ja uudelleen 1935–1951 edustaen Viipurin läänin läntistä vaalipiiriä 1930–1945, Kymen läänin läntistä vaalipiiriä 1945–1948 ja Kymen läänin vaalipiiriä 1948–1951. Pyy palasi eduskuntaan 1935 kesken edustajakautensa kuolleen SDP:n Hilja Pärssisen tilalle. Pyy oli myös presidentin valitsijamiehenä vuosien 1931, 1937, 1940 ja 1943 presidentinvaaleissa.


title: Juho Pyy

text: Pyy oli Viipurin maalaiskunnan kunnanvaltuuston ja kunnallislautakunnan jäsenenä ja kuului muun muassa Karjalan liiton liittohallitukseen ja Suomen pienviljelijäin liiton hallitukseen.


title: Juho Pyy

text: Juho Pyy oli naimisissa kaksi kertaa:


title: Elio Petri

text: Elio (Eraclio) Petri (29. tammikuuta 1929 Rooma – 10. marraskuuta 1982 Rooma) oli italialainen elokuvaohjaaja ja käsikirjoittaja.


title: Elio Petri

text: Petri työskenteli Italian kommunistipuoleen lehden L'Unitàn toimittajana, oli mukana käsikirjoittamassa Giuseppe De Santisin elokuvaa "Lyönnillä 11" ("Roma ore 11", 1952) ja teki useita dokumenttielokuvia. Hänen ensimmäinen näytelmäelokuvansa oli Marcello Mastroiannin tähdittämä rikoselokuva "Murhaaja saapuu" ("L’assassino") vuonna 1961. Leonardo Sciascian romaaniin perustuva mafiakuvaus "A ciascuno il suo" (”Jokaiselle omansa”, 1967) voitti neljä Nastro d’argentoa ja Cannesin elokuvajuhlien palkinnon.


title: Elio Petri

text: Petrin parhaana elokuvana pidetään Oscarin saanutta kriittistä viranomaiskuvausta "Epäilyksen ulkopuolella" ("Indagine su un cittadino al di sopra di ogni sospetto", 1970). Mustan huumorin sävyttämä "Työväenluokka nousee taivaaseen" ("La classe operaia va in paradiso", 1971) palkittiin Cannesin Kultaisella palmulla ja David di Donatellolla vuoden parhaana elokuvana. Syöpään kuolleen ohjaajan viimeinen elokuva oli italialaista televisiota satiirisesti kuvaava "Buone notizie" (”Hyviä uutisia”) vuonna 1979.


title: Adrian Nepenin

text: Adrian Ivanovitš Nepenin (2. marraskuuta 1871 – 17. maaliskuuta 1917 Helsinki) oli venäläinen vara-amiraali, joka toimi Venäjän Itämeren-laivaston komentajana ensimmäisessä maailmansodassa vuosina 1916–1917. Helmikuun vallankumouksen puhjettua hän valvoi Suomen suuriruhtinaskunnan siirtymistä uuteen hallintoon kunnes hänet ammuttiin niin sanottujen Helsingin upseerisurmien yhteydessä.


title: Adrian Nepenin

text: Nepenin valmistui Venäjän merikadettikoulusta vuonna 1892 ja palveli Itämeren sekä Siperian laivastoissa. Hän osallistui Venäjän–Japanin sotaan ja sai ansioistaan vuonna 1905 neljännen luokan Yrjön ristin. Nepenin toimi vuodesta 1914 Itämeren laivaston viestintäpalveluiden johtajana ja hyödynsi paljon uudenaikaista tekniikkaa. Hänet ylennettiin vara-amiraaliksi heinäkuussa 1916 ja nimitettiin Itämeren laivaston komentajaksi saman vuoden syyskuussa.


title: Adrian Nepenin

text: Maaliskuussa 1917 Nepenin oli komentopaikallaan Helsingissä, kun vallankumous puhkesi Pietarissa. Suomen kenraalikuvernööri F. A. Seynin määräyksestä hän yritti salata tiedon miehistöltä, mutta tieto levisi nopeasti Helsinkiin Tallinnan kautta ja Pietarista tulleiden lomalaisten mukana. Nepenin oli yksi niistä rintamakomentajista, jotka pääesikunnan päällikön Mihail Aleksejevin pyynnöstä ilmoittivat 15. maaliskuuta sähkeitse suosittelevansa keisari Nikolai II:ta luopumaan kruunusta poikansa hyväksi. Nepenin tunnusti duuman väliaikaisen komitean Venäjän uudeksi hallitukseksi ja siltä saamiensa ohjeiden mukaisesti hän pidätytti 16. maaliskuuta vastaisena yönä kenraalikuvernööri Seynin sekä senaatin talousosaston varapuheenjohtaja Mihail Borovitinovin ja lähetti heidät seuraavana iltana vankeina Pietariin. Samana päivänä hän kutsui suomalaiset puoluejohtajat lippulaivalleen "Kretšetille" ja ilmoitti heille odotettavissa olevasta olojen muuttumisesta maassa.


title: Adrian Nepenin

text: Itämeren laivaston matruusit kääntyivät omia upseereitaan vastaan ja surmasivat Helsingissä 16.–17. maaliskuuta lähes sata venäläistä sotilashenkilöä, mahdollisesti Pietarista saapuneiden vallankumouksellistena työläisten kiihottamina. Nepenin oli ankaran kurinpitonsa vuoksi miehistön keskuudessa epäsuosittu, joten sotilasneuvosto julisti hänet illalla 16. maaliskuuta erotetuksi komentajan tehtävistään ja hänet pidätettiin "Kretšetin" kannella. Hänen seuraajakseen valittiin amiraali Andrei Maksimov, jonka nimityksen myös Venäjän uusi hallitus vahvisti. Kun Nepenin oli iltapäivällä 17. maaliskuuta menossa sotilaidensa saattamana Rautatientorille vastaanottamaan Helsinkiin saapuneita uuden hallinnon edustajia, matruusiksi pukeutunut mies ampui häntä selkään Helsingin sotasataman portilla Katajanokan upseerikerhon edustalla.


title: Adrian Nepenin

text: Nepenin oli korkea-arvoisin Helsingissä helmikuun vallankumouksen yhteydessä surmatuista venäläisistä upseereista. Hänen murhaansa on arveltu vallankumouksen turvin tehdyksi henkilökohtaiseksi kostoksi, sillä monet alaiset vihasivat häntä. Nepeninin kuolinpäivänä Venäjän väliaikainen hallitus oli aikonut nimittää hänet apulaislaivastoministeriksi. Hänet on haudattu Helsingin ortodoksiselle hautausmaalle.


title: Apollon Limassol

text:
Apollon Limassol () on jalkapalloseura Limassolin kaupungista. Seura on perustettu huhtikuussa 1954. Se pelaa Kyproksen pääsarjassa Kyproksen jalkapalloliigassa. Kyproksen mestaruuden seura on voittanut kolmesti: 1991, 1994 ja 2006. Kyproksen Cupin Apollon on voittanut seitsemän kertaa ja Super Cupin kerran.
Jalkapallon ohella seuralla on myös koripallo- ja lentopallojoukkueet.


title: Joanna Rees

text: Joanna Rees voi tarkoittaa:


title: Karisalmen silta

text: Karisalmen silta Asikkalassa on vuonna 1969 valmistunut teräsrakenteinen riippusilta. Se on osa Pulkkilanharjua pitkin kulkevaa seututie 314:ää. Silta ylittää Karinsalmen, joka on Päijänteen Asikkalanselän ja Hinttolanselän välinen salmi.


title: Karisalmen silta

text: Karisalmen silta on teräsbetonikantinen, sen pääjänne on 125 metriä ja molemmat reunajänteet 25 metriä. Sillan suunnittelija on tekniikan lisensiaatti Hannu Myllymäki insinööritoimisto Pontek Ky:stä.


title: Stefano Vanzina

text: Stefano Vanzina (19. tammikuuta 1915 Rooma – 13. maaliskuuta 1988 Rooma) oli italialainen elokuvaohjaaja ja käsikirjoittaja, joka muistetaan parhaiten 1950-luvun alun komedioistaan. Hänet tunnetaan taiteilijanimellä Steno.


title: Stefano Vanzina

text: Vanzina opiskeli lakia Rooman yliopistossa ja työskenteli pilalehti "Marc’Aurelion" kirjoittajana. 1930-luvun lopulla hän alkoi käsikirjoittaa ohjaaja Mario Mattolin ja koomikko Erminio Macarion elokuvia. Vanzinan ensimmäinen ohjaustyö oli Mario Monicellin kanssa tehty "Al diavolo la celebrità" (”Piru vieköön kuuluisuudet”, 1949). Sen jälkeen hän ohjasi muun muassa 13 Totò-elokuvaa, joihin kuuluu Italian ensimmäinen värielokuva "Totò a colori" (”Totò väreissä”, 1952). Vanzinan muista ohjaustöistä tunnetuin on Alberto Sordin tähdittämä "Un americano a Roma" (”Amerikkalainen Roomassa”, 1954). Hän teki 1980-luvulle jatkuneen uransa aikana myös useita rikoselokuvia.


title: Todd Bennett

text: Todd Anthony Bennett (6. heinäkuuta 1962 Southampton – 16. heinäkuuta 2013 Bartley, Hampshire) oli brittiläinen pikajuoksija, olympiamitalisti ja sisäratojen Euroopan mestari.


title: Todd Bennett

text: Bennett voitti 400 metrillä alle 20-vuotiaiden Euroopan mestaruuden Utrechtissa 1981. Aikuisten tasolla hän saavutti 4×400 metrin viestinjuoksun olympiahopeaa Los Angelesissa 1984. Soulissa 1988 Britannian pitkän viestin joukkue sijoittui viidenneksi. 400 metrillä Bennett ei olympiatasolla selviytynyt loppukilpailuun. Ulkoradoilla Bennett voitti pitkässä viestissä MM-pronssia Helsingissä 1983 ja EM-hopean Ateenassa 1982. Sisäradoilla Bennett saavutti 400 metrillä MM-hopeaa Pariisissa 1985 ja kaksi Euroopan mestaruutta (Pireus 1985 ja Liévin 1987). Pireuksessa Bennett teki voittojuoksussaan uuden maailmanennätyksen 45,56 sekuntia. Bennett vetäytyi kilparadoilta 1990-luvun alussa loukkaantumisten vuoksi.


title: Todd Bennett

text: Vuoden 2012 lopulla Bennettillä havaittiin syöpä. Hän kuoli syöpään Bartleyssa 16. heinäkuuta 2013, 51-vuotiaana.


title: Aldo Vergano

text: Aldo Vergano (27. elokuuta 1891 Rooma – 21. syyskuuta 1957 Rooma) oli italialainen elokuvaohjaaja ja käsikirjoittaja.


title: Aldo Vergano

text: Vergano osallistui vapaaehtoisena ensimmäiseen maailmansotaan, työskenteli vasemmistolehtien toimittajana ja oli vuonna 1925 mukana epäonnistuneessa suunnitelmassa Benito Mussolinin murhaamiseksi. Myöhemmin hän toimi Alessandro Blasettin "Cinematografo"-lehdessä ja teki käsikirjoituksen tämän elokuvaan "Sole" (”Aurinko”, 1929). 1930-luvulla Vergano työskenteli käsikirjoittajana ja ohjasi vuonna 1938 ensimmäisen näytelmäelokuvansa "Pietro Micca".


title: Aldo Vergano

text: Partito d’azione -puolueessa toiminut Vergano osallistui toisen maailmansodan aikana Italian vastarintaliikkeeseen ja ohjasi sodan jälkeen klassisena pidetyn vastarintakuvauksen "Il sole sorge ancora" (”Aurinko nousee vielä”, 1946). Elokuva sai Kokeellisen elokuvakeskuksen palkinnon Venetsian elokuvajuhlilla ja Nastro d’argenton parhaasta ohjauksesta. Verganon myöhemmät elokuvat eivät enää herättäneet huomiota. Hänen muistelmansa "Cronache di anni perduti" (”Hukkaan menneiden vuosien kronikka”) julkaistiin vuonna 1958.


title: Gallén

text: Gallén tai Gallen voi tarkoittaa seuraavia:


title: Brazosjoki

text: Brazosjoki on Yhdysvaltain Texasin osavaltiossa virtaava joki. Se on pituudeltaan 1 352 kilometriä ja virtaa Llano Estacadosta läpi keski-Texasin ja laskee Meksikonlahteen. Brazos on Texasin pisin joki.


title: Brazosjoki

text: Texasin alkuperäiset asukkaat caddo-intiaanit kutsuivat Brazosjokea nimellä "Tokonohono". Ranskalainen tutkimusmatkailija Robert Cavelier de La Salle käytti joesta samaa nimeä liikkuessaan Texasissa 1680-luvun aikana. 1700-luvun espanjalaiset kutsuivat Brazosjokea ensin "La Triniradiksi", myöhemmin se muuntui muotoon "Los Brazos de Dios"


title: Brazosjoki

text: Brazosjoki tarjoaa laajan elinympäristön lukuisille eri eläinlajeille. Näkyvimmät näistä ovat mississippinalligaattori, yhdeksänvyövyötiäinen, valkohäntäpeura ja pesukarhu. Lisäksi Brazosjoen alueelta ja sen varrella olevasta Brazos Bendin valtionpuistosta on tavattu 304 eri lintulajia. Läpi vuoden esiintyvistä lajeista voidaan mainita "mm." morsiosorsa, ruostehiirihaukka, mustakondori, ja kalkkunakondori.


title: Brazosjoki

text: Myös monet myrkylliset käärmelajit kuten korallikäärme, vesimokkasiinikäärme, teksasinkalkkarokäärme ja kuparipää elävät Brazosjoen tarjoamassa ympäristössä. Käärmeiden aiheuttamat myrkytykset ovat herättäneet voimakasta keskustelua niiden kannan hävittämiseksi Brazosjoen alueelta. Eläinaktivistit ovat kuitenkin nousseet puolustamaan käärmeiden asumista niiden luonnollisessa elinympäristössä.


title: Luettelo valtionimien alkuperistä

text: Tämä on luettelo valtioiden nimien alkuperistä. "Kursiivilla" merkityt maat eivät ole enää olemassa itsenäisinä valtioina.


title: Gordon Scott

text: Gordon Scott (alkuperäiseltä nimeltään "Gordon Merrill Werschkul", 3. elokuuta 1926 Portland – 30. huhtikuuta 2007 Baltimore) oli yhdysvaltalainen elokuva- ja televisionäyttelijä, joka tunnetaan parhaiten Tarzan-elokuvistaan.


title: Gordon Scott

text: Scott opiskeli yhden lukukauden Oregonin yliopistossa, palveli armeijassa ja työskenteli sen jälkeen eri ammateissa. Vuonna 1953 pitkä ja lihaksikas mies palkattiin esittämään Tarzania Lex Barkerin luovuttua roolista. Samalla hän vaihtoi sukunimensä, joka kuulosti liikaa Weismullerilta.


title: Gordon Scott

text: 1960-luvun alussa Scott siirtyi Italiaan, jossa hän esiintyi monissa peplum- ja muissa seikkailuelokuvissa. Niistä tunnetuin on Steve Reevesin kanssa tehty "Romulus ja Remus" (1961). Scott teki viimeiset elokuvansa vuosikymmenen lopussa.


title: Australian rugby union -maajoukkue

text: Australian rugby union -maajoukkue, lempinimeltään Wallabies, on Australian kansallinen Rugby union -joukkue. Se pelasi ensimmäisen maaottelunsa jo vuonna 1899, ja on yksi menestyneimmistä maajoukkueista.


title: Australian rugby union -maajoukkue

text: Australia on voittanut maailmanmestaruuden kahdesti. Vuonna 1991 se kukisti loppuottelussa Englannin 12–6 ja 1999 Ranskan 35–12. Lisäksi se sai MM-hopeaa 2003 ja 2015 sekä pronssia 2011.


title: Australian rugby union -maajoukkue

text: Australia voitti olympiakultaa Lontoossa 1908 kukistettuaan turnauksen ainoassa ottelussa isäntämaata edustaneen Cornwellin joukkueen 32–3.


title: Australian rugby union -maajoukkue

text: Australia on voittanut Tri Nations / The Rugby Championship -turnauksen neljä kertaa, sijoittunut kymmenen kertaa toiseksi ja kuusi kertaa kolmanneksi (vuoteen 2015 mennessä).


title: Australian rugby union -maajoukkue

text: Toukokuussa 2016 Australia oli kansainvälisen rugbyliitto World Rugbyn maailmanrankingissa toisella sijalla.


title: Australian rugby union -maajoukkue

text: Lähde: The-sports.org


title: Stryn (taajama)

text: Stryn on taajama Strynin kunnassa, Sognin ja Fjordanen läänissä, Norjassa. Siellä asuu 2 240 asukasta (2012), ja se sijaitsee Nordfjordin vuonon pohjoispuolella, josta alkaa Stryneelva-joki. Taajaman keskusta kutsutaan nimellä "Tonning". Siellä on myös kunnallishallinto, Tonningin peruskoulu, urheilukenttä sekä Tonningin huonekalutehdas.


title: Stryn (taajama)

text: Riksvei 15 ja Fylkesvei 60 (entinen Riksvei 60) menevät Strynin läpi.


title: Walesin rugby union -maajoukkue

text: Walesin rugby union -maajoukkue on Walesin kansallinen Rugby union -joukkue. Se pelasi ensimmäisen maaottelunsa jo vuonna 1881, Englantia vastaan.


title: Walesin rugby union -maajoukkue

text: Wales on voittanut maailmanmestaruuskilpailuissa kertaalleen pronssia, vuonna 1987. Six Nations Championshipin mestaruuden se on voittanut 40 kertaa, muun muassa viidesti peräkkäin 1969–1973, sekä sijoittunut 21 kertaa toiseksi ja 29 kertaa kolmanneksi.


title: Walesin rugby union -maajoukkue

text: Lokakuussa 2015 Wales oli kansainvälisen rugbyliitto IRB:n maailmanrankingissa viidennellä sijalla. Kotiottelunsa Wales pelaa Cardiffissa sijaitsevalla Millennium Stadiumilla.


title: Ludvig III (Ranska)

text: Ludvig III (863/865 – 5. elokuuta 882) oli Länsi-Frankian (nykyinen Ranska) kuningas vuodesta 879 kuolemaansa vuonna 882 saakka. Hän oli Ludvig Änkyttäjän toinen poika. Ludvig hallitsi käytännössä veljensä Kaarloman II:n kanssa kuolemaansa saakka, jolloin valta siirtyi kokonaisuudessaan hänen veljelleen.


title: Ludvig III (Ranska)

text: Ludvig syntyi, kun hänen isänsä oli vielä Akvitanian kuningas ja hänen isoisänsä, Kaarle Kaljupää, hallitsi Länsi-Frankiaa. Kun Kaarle Kaljupää kuoli vuonna 877 ja Ludvig Änkyttäjä 879, jotkut aateliset kannattivat Ludvigia ainoaksi kuninkaaksi, mutta toinen osapuoli suosi vanhaa, hyväksihavaittua systeemiä, jossa valtakunta jaettiin siten, että jokainen veli hallitsi maan eri osia. Syyskuussa 879 Ludvig kruunattiin Länsi-Frankian kuninkaaksi.


title: Ludvig III (Ranska)

text:
Hänen valtakaudellaan oli harmia kapinoivista aatelisista ja Länsifrankkien alueiden valtausta yrittävästä Saksien kuningas Ludvig Nuoren joukoista. Ludvig III löi viikingit Ponthieun Saucourtissa elokuussa 881, mikä keskeytti skandinaavien hyökkäykset Ranskaan vähänksi aikaa.
Ludvig III kuoli 5. elokuuta vuonna 882, mahdollisesti onnettomuuden uhrina. Koska hänellä ei ollut perillisiä, valta siirtyi kokonaan hänen veljelleen.


title: Gardberg

text: Gardberg on seuraavien henkilöiden sukunimi:


title: Gardberg

text: Gardberg-suku on lähtöisin Vihdistä. Helsingissä toimi 1790-luvulla nahkuri Gustav Gardberg, jonka isänpuoleinen suku tuli Vihdin Kaharlan kylän Jaakkolan talosta. Sukun vaiheet liittyvät asiakirjoissa tähän taloon 1500-luvun puoliväliin asti, jolloin isäntänä oli Jacob Pålsson. Jaakkolan kylän nimestä muodostettu sukunimi Gardberg esiintyi eri aikoina muodoissa Kaharberg, Karberg, Garberg ja Gardberg.


title: Whataya Want from Me

text: Whataya Want from Me on amerikkalaisartisti Adam Lambertin single hänen debyyttialbumilta, For Your Entertainmentiltä. Se julkaistiin albumin toisena singlenä 24. marraskuuta 2009. Kappale sijoittui Billboard Hot 100-listan ensimmäiselle sijalle hänen ensimmäisenä Top 10-singlenä. Kappale sijoittui kymmenen parhaan joukkoon neljässätoista maassa.


title: Whataya Want from Me

text: Pop rock-kappaleen sanoittivat Pink, Max Martin ja Shellback ja sen nauhoitti Pink hänen viidennelle studioalbumille, Funhouselle, mutta sitä ei tullut albumin lopulliseen versioon. Kappale oli osa Lambertin ensimmäisen konserttikiertueen, vuonna 2010 tehdyn Glam Nation Tourin settilistaa, jossa hän esitti kappaleen akustisen version.'


title: Whataya Want from Me

text:
CD single No. 1
CD single No. 2


title: Whataya Want from Me

text:
Australian digital download
Remixes – (Part of Remixes album)


title: Carl-Rudolf Gardberg

text: Carl-Rudolf Gardberg (9. syyskuuta 1898 Oulu – 5. lokakuuta 1972 Oulu) oli suomalainen filosofian tohtori ja Åbo Akademin ylikirjastonhoitaja vuosina 1953–1966. Hän sai professorin arvonimen 1966. Sitä ennen hän oli ollut Åbo Akademin kirjastonhoitaja vuosina 1942–1953. Hänen huomattavin teoksensa on "Boktrycket i Finland" (3 osaa, 1948–1973), jonka viimeinen osa julkaistiin postuumisti hänen kuolemansa jälkeen.


title: Carl-Rudolf Gardberg

text: Hänen poikansa oli valtionarkeologi Carl Jacob Gardberg.


title: Gebhard

text: Gebhard tai Gebhardt on seuraavien henkilöiden sukunimi:


title: Aake Pesonen

text: Aake Vilho Eelis Pesonen (31. tammikuuta 1914 Helsinki – 15. marraskuuta 1987 Helsinki)oli suomalainen sota- ja tietokirjailija. Oppiarvoltaan hän oli valtiotieteen maisteri.


title: Aake Pesonen

text: Hänet ylennettiin vuonna 1947 reservin majuriksi kun hän siirtyi siviilityöhön valmistuttuaan maisteriksi.


title: Aake Pesonen

text: Kapteeni Aake Pesonen toimi jatkosodan aikana Helsinkiä puolustaneen Ilmatorjuntarykmentti 1:n torjuntapäällikkönä. Hän on kirjoittanut kaksi sodanaikaista ilmapuolustusta käsittelevää kirjaa ja lisäksi kirjan Kytäjän kartanon historiasta.


title: Aake Pesonen

text: Varsinaisen elämäntyönsä hän teki ensin Hotelli- ja Ravintolakoulun ja sittemmin Hotelli- ja Ravintolaopiston rehtorina.


title: Non stop (makeinen)

text: Non stop on Maraboun valmistama makeiskokoelma, johon kuuluu kuusi erimakuista suklaamakeista. Non stopit ovat muodoiltaan ohuita ja pyöreitä, joissa on sisällä suklaata ja päällä puolestaan kiinteä värikuorrute. Non stopeja on saatavilla kuutena eri värinä, ja ne ovat: keltainen (sitruuna), oranssi (appelsiini), punainen (vadelma), vihreä (ananas), musta (vanilja) ja ruskea (vanilja). Non stop tuli markkinoille Ruotsissa vuonna 1947 ja Norjassa vuonna 1952. Vuosina 1960–1975 markkinoitiin myös mintunmakuisia Non stopeja. Marabou on valmistanut myös "Marabou Non Stop" -nimistä kakkua, joka sisältää Non stopeja.


title: Tauno Niklander

text: Tauno Aulis Niklander (18. syyskuuta 1911 Helsinki – 14. kesäkuuta 2006 Helsinki) oli suomalainen varatuomari ja Merenkulkuhallituksen ylijohtaja.


title: Tauno Niklander

text: Tauno Niklanderin vanhemmat olivat ajuri Konstantin Niklander ja Elin Katariina Tolonen. Niklander pääsi ylioppilaaksi 1930 js suoritti ylemmän oikeustutkinnon Helsingin yliopistossa 1936 sekä valmistui lakitieteen kandidaatiksi 1942 ja lakitieteen lisensiaatiksi 1948. Hän sai varatuomarin arvon 1942.


title: Tauno Niklander

text: Niklander toimi vuodesta 1936 tullilaitoksen palveluksessa ensin Viipurin tullikamarin tullisyyttäjänä ja viimeksi tullihallituksen sihteerinä 1943–1946. Hän oli kauppa- ja teollisuusministeriön hallitussihteerinä vuodesta 1946 ja viimeksi hän toimi merenkulkuhallituksessa merenkulkuneuvoksena 1955–1962 ja ylijohtajana 1962–1978. Hän oli mukana kehittämässä erityisesti öljyvahinko- ja veneilylainsäädäntöä.


title: Tauno Niklander

text: Viimeisenä virkavuotenaan Niklander ryhtyi johtamaan vapaaehtoista toimikuntaa jonka tarkoituksena oli pelastaa perinteinen pursilippu jonka poistamista suunniteltiin lippulain uudistuksen myötä. Koska tähän toimikuntaan lähtivät mukaan Suomen vaikutusvaltaisimmat tahot, se saavutti tarkoituksensa ja pursilippu säilytti perinteisen kansallislipun asemansa, tosin hyvin paljon tiukennetuilla ehdoilla.


title: Tauno Niklander

text: Eläkkeellä ollessaan Niklander kirjoitti kirjan Suomen panssarilaivojen historiasta ("Meidän panssarilaivamme". T. Niklander, Helsinki 1996 ISBN 9529077750).


title: Tauno Niklander

text: Tauno Niklander oli naimisissa vuodesta 1944 hammaslääkäri Hilma Lahja Johanna Alarannan kanssa.


title: Sears (auto)

text: Sears oli vuosina 1906-1911 valmistettu yhdysvaltalainen automerkki. Sears-autoja valmistettiin kaikkiaan 3500 kappaletta. Searsin henkilö- ja tavara-autoja valmisti Thomas B. Jeffery & Co Sears Motors. Kaikissa Searseissa oli ilmajäähdytteinen kaksisylinterinen bokserimoottori ja umpikumirenkaat. Sears-autoja myytiin postimyynnin kautta ja alkuperäinen yritys on nykyään Yhdysvaltain suurin postimyyntiliike. Aikoinaan yritys oli suuri hevoskärryjen valmistaja.


title: Sears (auto)

text: Suomessa Kuopion automuseossa on vuonna 1909 valmistettu Sears Model H. Se näyttää hevosajoneuvolta matkustamon ylösvedetyn nahkakuomun vuoksi. Autoon mahtuu kaksi ihmistä. Ilmajäähdytteinen moottori tuottaa 7 kW eli 10 hv. Vaihteisto on portaaton variaattori.


title: Niklander

text: Niklander on seuraavien henkilöiden sukunimi:


title: Oshawa Generals

text: Oshawa Generals on kanadalainen juniorijääkiekkoseura, joka pelaa Ontario Hockey Leaguessa. Generals on OHL:n kaikkien aikojen menestynein seura 12 mestaruudellaan. Joukkue on voittanut myös Memorial Cupin 4 kertaa. Generalsia edustaneita pelaajia on päässyt NHL:ään toiseksi eniten OHL-seuroista.


title: Oshawa Generals

text: Generals-lähtöisistä pelaajista Bobby Orr ja Alex Delvecchio on valittu Hockey Hall of Fameen. Muita menestyneitä Generals-pelaajia ovat esimerkiksi Rick Middleton, Eric Lindros, Jason Arnott ja John Tavares. Suomalaisista pelaajista Petri Matikainen on edustanut Oshawaa kahden kauden ajan.


title: Erik Gillberg

text: Erik Paul Oskar Gillberg (9. lokakuuta 1926 Hämeenlinna – 21. helmikuuta 1999 Espoo)) oli suomalainen vuorineuvos ja Sisu-auto Oy:n, ent. Suomen Autoteollisuus, toimitusjohtaja vuosina 1971–1983. Hän oli koulutukseltaan diplomi-insinööri. Vuorineuvoksen arvo hänelle myönnettiin 1982.


title: Sarnia Sting

text: Sarnia Sting on kanadalainen juniorijääkiekkoseura, joka pelaa Ontario Hockey Leaguessa. Seura pelaa kotiottelunsa Ontarion provinssin Sarniassa. Sarnia Sting on pelannut OHL:ssä kaudesta 1994–1995 lähtien. Sitä ennen seura tunnettiin nimellä Newmarket Royals.


title: Sarnia Sting

text: Kenties tunnetuin Sarnia Stingsiä edustanut pelaaja on Steven Stamkos, jonka Tampa Bay Lightning . Toinen Sarnia Stingsiä edustanut NHL:n ykkösvaraus on Nail Jakupov, jonka Edmonton Oilers varasi vuonna .


title: Sarnia Sting

text: SM-liigassa pelanneita Sting-lähtöisiä pelaajia ovat esimerkiksi David Nemirovsky ja Joey Tenute.


title: Valkopääbulbuli

text: Valkopääbulbuli ("Cerasophila thompsoni") on bulbulien heimoon kuuluva varpuslintu.


title: Valkopääbulbuli

text: Valkopääbulbulia tavataan Myanmarissa, Thaimaassa ja Vietnamissa. Sen on kuvattu olevan paikallisesti melko yleinen, ja sen kannankehitys on vakaa. Se on luokiteltu elinvoimaiseksi.


title: Alfa-tokoferoli

text: Alfa-tokoferoli on yksi E-vitamiinin muodoista, joka ensisijaisesti imeytyy ja kertyy ihmisten elimistöön. Alfa-tokoferolin E-koodi on E307. Alfa-tokoferolissa on kolme erillistä keskusta, joten kyseessä on kiraalinen molekyyli. Alfa-tokoferolia käytetään ruuissa hapettumisenestoaineena ja sen suurin sallittu käyttömäärä vuorokautta kohden eli ADI-arvo on 2 milligramma jokaista kilogrammaa kohden. Alfa-tokofenolia saa käyttää kaikissa rasvaa sisältävissä elintarvikkeissa, joissa myös muiden lisäaineiden käyttäminen on voimassa olevien säädösten mukaan sallittua.


title: Sepelbulbuli

text: Sepelbulbuli ("Neolestes torquatus") on bulbulien heimoon kuuluva varpuslintu.


title: Sepelbulbuli

text: Sepelbulbulia tavataan Angolassa, Kongossa, Kongon demokraattisessa tasavallassa, Gabonissa, Ruandassa ja Sambiassa. Sen on kuvattu olevan yleinen, ja sen kannankehitys on vakaa. Se on luokiteltu elinvoimaiseksi.


title: Nikatori

text: Nikatori ("Nicator chloris") eli aiemmalta nimeltään bulbulilepinkäinen on nikatorien heimoon kuuluva varpuslintu.


title: Nikatori

text: Nikatoria tavataan laajalla alueella Afrikassa. Sen levinneisyysalue ulottuu Senegalista Nigerian kautta Etelä-Sudaniin, Ugandaan, Tansaniaan ja Angolaan. Lajin on kuvattu olevan yleinen, ja sen kannankehitys on vakaa. Se on luokiteltu elinvoimaiseksi.


title: Varsiyökkönen

text: Varsiyökkönen ("Hydraecia micacea") on erittäin yleinen ja laajalle levinnyt loppukesän ja alkusyksyn yöperhonen.


title: Varsiyökkönen

text: Varsiyökkösellä esiintyy varsin suurta yksilökohtaista vaihtelua paitsi värisävyssä ja siipikuvioiden erottuvuudessa, myös perhosten koossa suurimpien yksilöiden ollessa lähes kaksinkertaisia pienimpiin verrattuna. Etusiipien pohjaväri on tavallisimmin vaalean harmaanruskea, mutta vaihtelee vaalean punaruskeasta tumman ruskeaan. Siiven tyviosassa on hieman mutkitteleva sisempi poikkiviiru ja ulompana viistosti siiven takareunasta kärkeä kohti suuntautuva ulompi poikkiviiru. Ulompi poikkiviiru tekee ennen siiven etureunaa jyrkän mutkan sisäänpäin ennen päättymistään. Siiven etureunassa, aaltoviirun päässä on tumma täplä, joka ei sijaitse aivan ulomman poikkiviirun jatkeella vaan hieman siiven kärkeen päin. Ulomman ja sisemmän poikkiviirun välillä siiven keskiosassa on tumma varjostuma. Rengas- ja munuaistäplät ovat siiven pohjavärin väriset, mutta erottuvat tumman reunuksensa vuoksi. Takasiivet ovat vaaleat, ulkoreunasta tummemmat. Niiden poikki kulkee tumma kaarijuova ja keskipilkku erottuu yleensä hyvin yläpinnalla mutta paremmin alapinnalla. Siipiväli vaihtelee huomattavan suurella välillä 28 mm:sta 43 mm:iin.